text:
Evelyn na radio a mustra su cara verdadero di arogancia
Mervin Wyatt-Ras:
ORANJETSAD (AAN); Parlamentario Mervin Wyatt-Ras, despues di a contesta un articulo mahos y denigrante contra su persona den e corant di Santa Cruz, a tuma nota di un otro articulo mahos den e corant aki, unda cu ta insulta Wyatt-Ras di hopi cos.
A yame cabez duro, hasta a trata di touch capacidad y credibilidad di e parlamentario. Tur esaki djis pa defende Evelyn.
Esaki ta sumamente straño pa un corant trata di caba cu un persona manera Mervin djis pa defende un otro politico di kizas su preferencia.
Mervin Wyatt-Ras ta bolbe trece padilanti cu e lo keda defende e berdad paso ni con Evelyn y e otro politiconan di MEP keda defende nan votacion pa ley di austeridad ta keda cu nan a vota pa nan propio interes, mientras cu e lider cu mester defende partido no a vota mes.
E siman aki na Radio despues cu e parlamentario independiente a yama pa defende contra e ofensanan den su direccion y por a expresa su mes pa medio di director di e emisora, Evelyn a yama y cu arogancia maximo el a trece dilanti cu e no ta comunica cu independientenan.
Esaki no a ser spera di su persona cu ta pretende di ta un persona habri y cu tin respet pa otro hende. Mervin Wyatt-Ras ta trece esaki padilanti a peticion di diferente ciudadano cu a haya cu no ta manera pa Evelyn ta para lastra e parlamentario. Esaki ta kibra credibiildad di Evelyn cu ta haci manera e ta un otro persona. Mervin Wyatt-Ras ta trece padilanti cu pe e berdad semper lo alcansa e mentira y cu e gañamento cu votacion pa e ley di Austeridad ta ensera votacion pa tur medida no ta cuadra cu realidad. Paso e ora Evelyn cu a core skonde pa no vota pa e ley di austeridad a para na banda y laga tur medidanan pasa bay pa worde tuma. Pueblo ainda a keda den espera di un splicasion di lider di MEP pakico e no a vota e dia ey. Skonde tras di un medio di prensa no ta yuda Evelyn na nada. Pueblo merece un splicasion. Tambe e parlamentario ta trece padilanti cu mester stop di instige contra votadornan di MEP. Mervin Wyatt-Ras no tin nada contra ningun votador y te hasta a keda cu bon relacion cu votadornan. E discusión aki ta entre politiconan. Y pa Evelyn bin radio pa haci manera cu ta votadornan e ta bin defende ta otro mentira y ta parse cu e tin miedo pa Mervin tin bon contacto cu votadornan. Ta obvio cu e lider kier deshaci di Mervin como politico, kizas pa miedo? Un cos ta sigur, parlamentario Mervin Wyatt-Ras na unda cu e ta lo keda para pa loke semper el a boga pe, esta pa esnan cu tin necesidad, esnan cu mester di ayudo den comunidad. Y cu Evelyn ni si e kier e no por kibra e imagen cu Mervin tin den comunidad. Esaki no solamente como politico, sino como trahador pero tambe como persona.
Pueblo di Aruba ta un pueblo culto y no un pueblo cu por ser engaña facilmente. Mervin Wyatt-Ras ta kere ferviente cu pueblo di Aruba por mira ken ta sincero y ken ta eynan pa propio interes y e Parlamentario tin confianza den nos pueblo cu nos pueblo por huzga pa su mes y no a base di acusacionnan mahos y falso.


c: text/html

text:
ORANJESTAD – Den cuadro di Dia Internacional di Consumidor cu a wordo celebra diadomingo ultimo, Hefe di e seccion di Asunto di Consumidor, sr. Luciano Maduro a declara na Bon Dia Aruba, cu nos ley ta basta bon actualisa pa brinda proteccion pa nos consumidor local, pero mester reforsa e ley aki.
E ta indica cu e ley den codigo civil buki 7 di Compra di Consumido ta un ley bon hinca den otro. “E ta duna suficiente proteccion”. Sinembargo ta existi un necesidad pa reforsa e ley aki. Riba e parti di reforsamento di e ley e ta mira cu ainda ta falta hermentnan cu por yuda e consumido yega na su derecho. Un herment ideal lo ta e instalacion di un comision di keho cu lo por resolve cualkier impasse entre e consumidor y e bendedo (compania) prome cu nan ta entabla un caso den corte.
Drempel
Aworaki e unico pasa cu consumido tin ta haci su reclamo y e negoshi tin cu responde. Den caso cu e negoshi no ta responde y tog e consumidor ta convenci cu e tin rason, e tin cu bay corte.
Sr. Maduro ta haya cu akinan tin un “drempel” hopi halto pa hopi di nos consumido. Ya cu generalmente e negoshi grandi tin un abogado accesibel mesora pa nan. Mientras cu mayoria di nos consumido no tin un abogado disponibel.
“E consumido ta sinti cu e tin menos forsa, aunke e ley ta su tras contra cierto negoshi”, el a declara.
E no kier general riba su posicion, ya cu e ta haya cu na Aruba tin hopi negoshi cu ta habri y cooperativo cu e cliente. “Nan ta wak e balor di e cliente”, segun sr. Maduro.
Sinembargo ta existi cierto negoshinan cu ta un excepcion y nan ta daña e bon imagen di e sector aki. Tin biaha e ta haya cu esunnan cu ta comete cierto practica contra e derecho di e consumido ta negoshinan grandi.
Comision di Keho
Pues e ta haya cu ta falta “algo” cu ta net meymey entre uzo di e ley y corte. Sr. Maduro ta indica cu mester ta un sorto di instancia cu por atende kehonan. Departamento di Asuntonan di Huur y Consumido ta un instancia cu a base di e maneho economico cu minister Michalle Hooyboer-Winklaar a boga pa un comision di consumido cu lo por trata casonan mescos cu huur commissie, esta casonan mas specifico di negoshi cu consumido.
E ta bisa cu e instalacion di e comision di keho ainda no ta cla pero actualmente e ta den proceso.
E ta haya cu un instancia asina ta falta tanto pa e consumido como pa e departamento aki ta hopi grandi. E ta kere cu den un futuro como departamento di gobierno cu nan lo evalua si e comision di keho lo ta funcionando manera nan ta spera.
Nan ta premira un crecemento mescos cu na Hulanda caminda e departamento cu ta atende cu e kehonan a haya autoridad pa por duna sancionnan den forma di boetnan, si un negoshi ta keda sin cumpli cu loke ta su deber.
Ainda e ta haya cu falta hopi pa nos por yega na e step aki, pero alomenos nan kier cuminsa cu e prome step cu ta e instalacion di un comision di keho. Ya cu e instancia aki por yuda e consumido hopi mas lihe pa e por yega na su derecho ya cu aworaki tin cierto negoshi cu djis ta bira lomba pa e cliente.

robotstxt: allowed

filter: keep


text:
Archivo di June, 2012
Women in Leadership 2012 “Achieving Greatness, No Matter What!”
ORANJESTAD (AAN): Finalmente e gran conosida Lisa Nichols kende a hunga un rol importante den e buki y pelicula di “The Secret” a yega Aruba. El a ser ricibi na Aeropuerto pa Señora Joyce Bartels-Daal y Julisa Arends Hoevertsz y Suzanne Leonard.
Lisa ta conoci mundialmente no solamente pa su actuacion na e pelicula di “The Secret”, pero tambe pa su buki “Chicken Soup for the Soul”.
E mensahe cu Lisa ta hiba na cada lugar cu e ta bishita ta un mensahe fuerte pa asina encurasha tur presente pa engrandece nan mes. Di e forma aki e ta duna hermentnan importante cu bo por uza y asina duna bo bida un significado positivo.
ORANJESTAD (AAN): Parlamentario independiente Booshi Wever a confirma cu proximo eleccion e lo tin un partido nobo.
E candidatonan ainda no ta conoci. “Prome cu fin di aña lo tende mas di esaki. Si tabata pa sali di politica anto lo mi a hacie na 2010 y cobra mi pensioen”, segun drs Booshi Wever.
“Algo cu mi no a haci pasobra mi kier sigui den politica. Door cu hopi hende ta puntrando, tabata importante pa aclarea cu mi lo tey den proximo eleccion cu mi mesun partido e ex integrante di MEP a splica”.
ORANJESTAD(AAN): Sindicato di Aduaneronan SADA a haya e bon noticia di nan abogado cu Corte Superior a dicta cu mester persigui e homber Cursaleño cu a maltrata un di e coleganan na airport dia 6 di juni 2009.
E dia ey un incidente a tuma lugar na aeropuerto na unda e sospechoso Martes segun SADA a maltrata un di nos miembronan despues cu esaki djis kier a haci su trabao.
Segun hefe di Douane:
ORANJESTAD(AAN): Durante un entrevista cu hefe di Douane, Corinne Cabenda, el a papia riba e proceso di los koppeling, cu a trece cune diferente cambio den Cuerpo di Douane. Aña 2012, el a bisa, ta un aña yen di reto pa Douane. Na augustus lo cuminsa cu dos klas nobo di Hulp Commies, cu lo nifica cu e Cuerpo lo haya 40 funcionario pa reforsa e cuerpo. Di otro banda ya caba a cuminsa cu e los koppeling for di Belastingdienst, cual a inicia siman pasa. E consultancy cu a haya e trabao, e bishita e diferente seccion pa scucha e preocupacion y deseo di e funcionarionan.
Prof.dr. Ernst Hirsch Ballin:
ORANJESTAD(AAN): Un di e oradornan prominente na e prome simposio di Reino dialuna ultimo den Centre for Innovation Edward Cheung” tabata Prof.dr. Ernst Hirsch Ballin.
Un amigo di Aruba cu un interes continuo den e desaroyonan di e isla aki y su hendenan.
Su discurso a concentra hopi riba cooperacion for di un vision comun.
Un punto di bista cu a worde hopi bes defende y stimula door di Arubianonan envolvi y en especial dr. Mito Croes den su disertacion.
Hirsch Ballin a bisa cu e simposio aki ta pa duna impulsonan nobo na e pensamento aki. E pensamento di cooperacion.
Instalacion di rails den Caya Grandi a cuminza:
ORANJESTAD (AAN) – Diaranzon mainta, Minister Benny Sevinger y Minister Presidente mr. Mike Eman, a comparti cu pueblo di Aruba pa medio di prensa, e comienzo di e trabaonan di instalacion di e rails pa e tram.
Minister Sevinger, titular di Infrastructura a bisa cu awor nan a yega na un punto importante den centro di ciudad, na unda por mira cu e instalacion di e rails a cuminza.
Relaciona cu asbesto sr. Gisbert Boekhoudt ta splica:
ORANJESTAD (AAN) – Den un entrevista cu Ing. Gisbert Boekhoudt, el a informa Matutino DIARIO, tocante e estudio cu algun departamento di gobierno a pidi pa haci, tocante e cantidad di asbesto cu por tin na Aruba.
Locual a tuma lugar ta cu esnan envolvi den e estudio aki, a controla cuanto cas na Aruba tin asbesto riba nan dak y nan a haya un cantidad di mas cu mil y cien cas cu ta uza e producto aki.
ORANJESTAD (AAN) – Matutino DIARIO a entrevista Minister di Infrastructura señor Benny Sevinger, cu tabata presente diaranzon anochi, na momento cu e trabaonan di e mini rotonde, den su fase final, tabata tumando lugar na haltura di Marathon, riba Caya Betico Croes.
Minister Sevinger a señala cu esaki ta un rotonde cu tabata planea pa hopi aña caba, pero no tabata tin e fondonan ni e oportunidad pa haci esaki. Pero debi cu un accidente a sosode riba e luznan di trafico, a dicidi pa ehecuta e rotonde chikito aki.
Ing. Juni Tromp di DOW
ORANJESTAD (AAN) – Matutino DIARIO a acerca ing. Juni Tromp, funcionario di departamento di Infrastructura di DOW, pa haya informacion tocante e proyecto di renovacion y ampliacion di Hospital dr. Horacio Oduber, cu e ta coordina.
Ing. Tromp a menciona cu for di luna di Maart DOW a cuminza hunto cu e arkitectonan y a firma en cooperacion cu SOGA, Hospital y Gobierno.
Bisiñanan morto na soño no sa mes!
ORANJESTAD(AAN): For di leu ya caba por a mira vlamnan grandi! E cas ta riba un subida na Jan Flemming, y for di tur rond e tabata visible.
Tabata Diahuebs marduga banda di 3:15 a.m., cu yamada a drenta indicando cu un cas ta na candela na Jan Flemming.
ORANJESTAD (AAN): Clinica Kundalini orguyosamente ta anuncia e seminario “Hope for the Hopeless” cu lo tuma lugar dia 9 di Augustus 2012 na Aruba Radisson Hotel.
Dr. John Croes conoci na Aruba pa ta un docter cu semper ta traha na bienestar di comunidad, ta presenta e seminario “Hope for the Hopeless” cu lo conta cu docternan di caliber manera dr. Luis Romero y dr. Richard Clement cu tambe lo bay splica di e ultimo descubrimento y investigacionan relaciona cu Cancer y tur loke cu ta duna cancer y con pa preveni cancer den su totalidad.
ORANJESTAD (AAN): Diaranson mainta Roland Peterson, Presidente di San Nicolas Business Association (SNBA), a comenta riba e desaroyonan cu San Nicolas ta pasando aden, specialmente cu e construccion di e oficina nobo di ATA Pariba di Brug.
Roland Peterson a bisa cu e ta contento cu Aruba Tourism Authority (ATA) su oficina nobo cu lo worde situa den centro di San Nicolas, cual ta algo cu den su opinion mester a worde haci for di hopi tempo caba.
Parlamentario Donny Rasmijn-AVP
ORANJESTAD (AAN): Un biaha mas nos ta wak cu partido MEP no ta haya rason ora ta trata di desaroyo economico y stabilidad financiero d y nos pais. Tur dia nan ta bin cu ponencianan negativo riba e situacion di nos pais mientras cu Aruba ta keda briya manera un perla internacionalmente.
November aña pasa Standard & Poor’s (S&P) a evalua e situacion economico y financiero di nos pais pa 2012 y nan a subi nos rating for di negative outlook pa stable outlook. E rating positivo aki tabata danki na e crecemento economico di mas di 10% cu nos pais a experiencia aña pasa.
ORANJESTAD (AAN): Un seminario, cu tin espectativa di atrae te cu 600 profesional di salud for di Aruba y nos islanan bisiña, ta programa pa tuma luga na Radisson Aruba Resort Casino & Spa riba dia 9 di Augustus, 2012, enfocando riba cancer, tratamentonan nobo y descubrimentonan fresco.
E seminario organiza pa Dr. John Croes lo conta cu specialistanan local y internacional y carchi actualmente ta obtenibel na e Kundalini Clinic, situa na Driemasterstraat 64-A, na Madiki, Oranjestad.


text:
Casonan penal diahuebs na Corte Penal
ORANJESTAD (AAN): Diahuebs na corte di husticia un biaha mas ta bay tin diferente caso penal.
E prome caso ta un caso den cual R.L.E. ta worde acusa di a intencionalmente maltrata un persona riba 24 di October 2008, door di dal e mas biaha den su cara, door di cual e persona ey a worde herida y/of a sufri dolor.Despues ta bay tuma lugar un caso den cual B.G. ta worde acusa di a intencionalmente destrui T-shirt di un persona riba 27 di Januari 2008.
S.M.V. tambe tin cu presenta dilanti di huez Diahuebs, door cu e ta worde acusa di posesion di marihuana riba 11 di December 2008.
Despues ta bay tuma lugar un caso den cual T.C.B. ta worde acusa di a intencionalmente planta 24 mata di marihuana riba prome di Mei 2008.
Tambe e ta worde acusa di posesion di marihuana den e periodo di prome di Mei 2008 te 26 di Augustus 2008.
R.A.P. tambe tin cu presenta dilanti di mesa berde, debi na e hecho cu e ta worde acusa di, conhuntamente cu un otro of otronan, ladronicia di computer di un school den e periodo di 21 pa 22 di Augustus 2008.
Penultimo caso di Diahuebs ta un caso den cual S.L. ta worde acusa di, conhuntamente cu un otro of otronan, exportacion y/of transporte y/of posesion di cocaina riba 11 di Mei 2009.
Ultimo caso Diahuebs ta e caso den cual R.M.A. ta worde acusa di, conhuntamente cu un otro of otronan, exportacion y/of transporte y/of posesion di cocaina riba 11 di Mei 2009.


text:
Kiana De Cuba, Reina Di Carnaval Di Debby Doo
ORANJESTAD (AAN)- Durante un atardi yena cu fantasia y creatividad a tuma lugar e eleccion di reina di Debby Doo pa carnaval 2011.
Un decoracion bunita haci pa Tia Debbie, y un tremendo show organiza pa jufrouw Emeli Trimon cu su ayudante jufrouw Liz Becker y cu cooperacion di tur e jufrouwnan hunto cu tur mayornan y demas invitadonan a eligi Kiana de Cuba como reina di carnaval di Debby Doo.
Un pabien na tur nos reinanan pa e bunita atardi aki.
Potret cortesia di Emperatriz Perdomo – tel: 5936881.


text:
February 1, 2014 / Front Page
Awe promé di febrüari....
Lokal
Ku un invershon inisial di 32 mion florin... CTEX TA DEN UN GRUPO EKSKLUSIVO DI 7 PAIS ....pa sentronan di data di e nivel di mas haltu...
Alvin Daal, mènedjer di kambio den Kuerpo di Polis....
..silensio di media rondó di fiansa òf voorschot Insel Air...
Aruba
Rooi Afo ta e prome pa 2014 Prome Minister Mike Eman ta reanuda Accion di Bario Pa keda cerca y sirbi su pueblo
Parlamentario Jennifer Arends-Reyes
Programa introduci door di Gabinete Mike Eman I ta sigui cosecha exito
Den e Bembe
Awe nochi den WTC...
Dia 9 febrüari
Miley Cyrus ta duna….
© 2013-15 Extra - Notisia di Korsou


text:
March 3, 2015 / Lokal
...Segun Alex Rosaria ta mesun ‘usual suspects’ ta bin dilanti...
Segun Frank Gressman di Betesda i Partido Demokrat
Ta papia di 12 embarke di mei mion barí kada unu
...apesar dje situashon aktual na Venezuela... NO TIN MIGRASHON MASAL DI VENEZOLANONAN PA ISLANAN ABC ...segun minister di asuntunan eksterior, Bert Koenders...
CURAÇAO MARRIOTT BEACH RESORT KU NOMINASHON DI CHATA
Fundashon E Hende analisando e posibilidat pa hasi...
Melvin Cijntje parlamentario pa Pueblo Soberano...
Gerrit Schotte di MFK ta kere...
8 di mart den Marriot Resort Curaçao
...den aña 2014...
...di 23 pa 26 aprel...
...Na final di e di kuater kuartal 2014...
© 2013-15 Extra - Notisia di Korsou


text:
Lesa cu Bo Yiunan
Mayornan, uza e storianan aki pa siña boso yiunan lesnan importante for di Bijbel.
Introduccion
E palabranan di e buki di Deuteronomio por ta un guia pa bo lanta bo yiunan.
Un Secreto Cu Nos Ta Contento di Sa
Bijbel ta papia di un secreto special cu yama “e secreto sagrado.” Abo kier sa kico e ta?
Rebeca Kier A Haci Jehova Contento
Kico nos tin cu haci pa nos ta manera Rebeca? Lesa e storia aki pa bo haya sa mas di Rebeca.
Rahab A Kere den Jehova
Haya sa con Rahab y su famia a scapa ora Jerico a wordo destrui.
Un Yiu Cu A Haci Su Tata y Jehova Contento
Ki promesa e yiu di Jefta a cumpli cu ne? Con nos por ta manera e?
Samuel A Sigui Haci Cos Cu Jehova Gusta
Con abo por sigui haci cos cu Jehova gusta mescos cu Samuel hasta si otro hende haci malo?
David No Tabatin Miedo
Lesa e storia interesante aki di Bijbel pa bo haya sa ta con bin David tabatin asina tanto curashi.
Bo Sa Sinti Miedo Ora Bo Ta Bo So?
Kico Jehova a bisa Elias ora el a sintie su so? Kico bo por siña for di loke a pasa cu Elias?
Josias Tabatin Bon Amigo
Bijbel ta bisa nos cu tabata hopi dificil mes pa Josias haci loke Dios ta bisa. Haya sa con su amigonan a yud’e.
Jeremias No A Stop di Papia Tocante Jehova
Dicon Jeremias a sigui papia tocante Dios aunke hende tabata harie y rabia cu ne?
Hesus Semper A Obedece
No ta tur ora ta facil pa bo obedece bo mayornan. Ban wak con e ehempel di Hesus por yuda bo.
Nan A Skirbi Tocante Hesus
Siña di e ocho hendenan cu a biba den e mesun tempo cu Hesus y cu a skirbi tocante su bida.
Pablo Su Subrino Tabatin Curashi
E mucha homber aki a scapa bida di su omo. Kico el a haci?
Timoteo Tabata Kier Yuda Hende
Con abo tambe por tin un bida feliz y emocionante, mescos cu Timoteo?
Un Reino Cu Ta Bay Manda Riba Henter Mundo
Con cos lo ta ora Hesus ta manda riba mundo? Abo lo tin gana di biba e tempo ey?


text:
Hulandes
Hulandes (Nederlands) ta e idioma natal di mas of menos 23 miyon hende. Den e Union Europeo (EU) e ta tuma e di shete luga pa loke ta trata grandura di idiomanan den e EU. Hulandes ta wordo papia primeramente na Hulanda, Surnam y na Belgica. Na Sint Maarten, Korsou y na Aruba, tambe e ta wordo papia.
Hulandes ta un di e idioma di West-German. Cifra precies no por saca afo pa loke ta trata e papiadonan, pero ta saca cu mas of menos 23 miyon tin Hulandes como idioma di cas. E total aki nos por calcula: rond 16.606.000 Hulandes riba 2 di juli 2010; 6.161.600 miyon residente di Vlaams Gewest den Belgica (cifra di 2009) y ta estima 125.000 Vlaamse Brusselaars (cifra di 2006) ta hiba un total estima di menos 22.8 miyon papiado di Hulandes den Hulanda y Belgica hunto. Den Surnam e total di papiado di Hulandes riba algun shenti mil por wordo varia, estima total di residente 486.618 (juli 2010).
E termino "Nederlands" den frase cortico ta wordo uza como un sinonimo di Standaardnederlands, esaki ke bisa e idioma standaard ta wordo uza mas tanto den media y circulo oficial. Den un frase amplio cu "Nederlands" ta wordo papia e mayoria di variacion na e parti di mas grandi di Francico Pabou, principalmente den Hulanda y Belgica.
Clasificacion[editá | edit source]
Hulandes ta un di e cuater formacion principal di West-German. E tin un relacion fuerte cu Aleman, pero tambe e ta mustra cu e tin algo similar cu Ingles. Hunto cu Nedersaksisch, Nederduits y Hoogduits ta pertenece n'e asina yama Continentaal-Westgermaanse (West-German Continental) taki di lenga Indo Europeo. Bou di e taki aki e Hulandes ta pertenece hunto cu otro mas, manera Ingles y Aleman, na e grupo di idioma West-German, sino e cantidad di papiado di e medio.
Skema[editá | edit source]
- lenga Indo Europeo
- idioma German
- idioma West-German
- Nederfrankisch
- Hulandes
- (Africano, lenga crioyo basa riba idioma Hulandes)
- Nederfrankisch
- idioma West-German
- idioma German
Lenga relaciona cerca di otro[editá | edit source]
Formacion di idioma cu ta cerca di otro di Hulandes-Standaard ta: Limburg, Zeeuws, Africano, Nedersaksisch, Nederduits y Aleman. E prome dosnan pa cierto linguista no ta wordo mira como un idioma regional (streektaal), sino mira como un variante di Hulandes.
E relacion entre tur e formacion di idioma y e idioma Ingveoons -di unda Frances y Fries ta formacion principal- ta menos fuerte


text:
Egipto
Egipto ta un pais cu ta keda na continente noort-oost Africa. E kapital di e pais ta e stad di Kairo of Cairo. Egipto ta conoci pa su monumentonan bieu, manera e piramidnan y e Sphinx.
Egipto ta un pais independent for di aña 1922. E ta miembro di e Nacionnan Uni y e Liga Arabe. E tawata un republica di 1952 despues di e revolucion di 1952 pa e lider Gamal Abd Alnaasar.
E ta un pais grandi, pero un porcion grandi ta e desierto. Hopi hende ta bisa cerca di e costa di Laman Mediteranio y cerca di Riu Nilo. Esaki ta inclui e stadnan di Kairo, Alexandria, Aswan, y Port Said. No ta tur hende ta biba den e desierto. Awe, Egipto tin 80 miyon hende pobla.
Egipto ta dividi den 29 area, yama Gobernacion di Egipto. E Parlamento di Egipto ta keda in Kairo y traha ley pa e pais. For di, 11 di februari 2011 , e pais ta wordo goberna pa e militarnan. Den januari 2011, mil di welgado a uni den e stad Kairo. Nan tawata kier pa Hosni Mubarak renuncia su gobierno. E tawata president pa 30 aña. Riba 11 di februari, e vice president Omar Suleiman a haci un anunciamento. El a bisa cu Mubarak a bay di acuerdo pa renuncia. Suleiman a bisa tambe cu Mubarak a dirigi e Conseho Supremo di e forsanan uni (militar) cu lo goberna e pais.
Awe, e pueblo di Egipto ta mastanto sunismo. Tin ainda algun christian den Egipto. Mayoria di esakinan ta pertenece na e Misa Ortodoxa Copta di Alexandria. Omar Sharif, ta un di e hendenan mas famoso di Egipto, cu tawata un actor internacional, Boutros Boutros-Ghali, cu tawata e prome persona di Africa cu a lei (guia) e Nacionnan Uni, y ganado di cuater Premio Nobel: Anwar Sadat, cu a gana e Premio Nobel di Paz den 1978, Naguib Mahfouz, cu a gana Premio Nobel di Literatura den 1988, Ahmed Zewail, cu a gana e Premio Nobel di Kimica den 1999, y Mohamed ElBaradei, cu a gana e Premio Nobel di Paz den 2005. Egipto su clima ta bon den winter y hopi cayente den zomer, dependiendo di e tempo.


text:
February 8, 2014 / Front Page
Lokal
...minister di hustisia Navarro bon kla riba tuma su retiro...
...den Zeelandia...
Aruba
Como un di e personanan cu ta dunando direccion na futuro di Aruba PROME MINISTER MIKE EMAN, UN DI E ORADORNAN NA EVENTO PRESTIGIOSO TEDX BINNENHOF Un oportunidad unico pa comparti ideanan innovativo cu mundo henter
Abogado mr. David Kock a bisa bon cla cu
CURASHI DI GABINETE MIKE EMAN PA REVITALISA ESPACIONAN PUBLICO TA WAK SU FRUTO DEN MAS MOVECION, CONVIVENCIA Y INTEGRACION
© 2013-15 Extra - Notisia di Korsou


text:
Accion morocoy di cuerpo di Bombero
ORANJESTAD (AAN): Cuerpo di Bombero tabata riba un accion di morocoy. Den entrevista cu Davni Roza, el a splica cu nan a haya un reunion cu Minister di Husticia pa atende cierto punto, cual tabata tin hopi tempo pega. Aparentemente departamento di personal di Gobierno ta hincando gobierno den un problema basta serio. E tardanza riba e procesonan ta trece disgusto cera empleadonan publico y ta pone trahadornan protesta den diferente forma. Davni Roza, presidente di SINBA a splica cu e reunion cu Minister a bay den bon ambiente, mirando cu nan mes no kier bay den accion y perhudica nan mesun hendenan y e pais. Durante reunion nan a trata puntonan interno y externo cu ta relaciona cu Cuerpo di Bombero.
E puntonan interno ta relaciona cu edificio di Cuerpo di Bombero, cual mester worde drecha. Otro punto ta riba bevoldering cu ta pendiente desde Mei y November 2010. Esnan di Mei, Minister a priminti di check esaki, y esnan di November ta pega ainda na P&O.
Otro preocupacion di Cuerpo di Bombero ta e sistema di ‘pageboy’ cu ta pendiente desde April-Mei 2010 y cu mester worde firma hunto cu comandante di e Cuerpo. Actualmente Cuerpo di Bombero tin falta di personal, mirando cu 20 bombero a bay cu pension y si situacion sigui asina, pa 2011 pa 2015, lo tin un cantidad di 40 bombero cu a bay cu pension. Y tuma un cantidad di 15 persona no ta bay yuda bombero cu e situacion cu nan ta aden.
Presidente di SINBA a splica cu un aumento di ocupacion na post di bomberonan na aeropuerto ta hopi necesario y ta un prioridad. Si algo tuma lugar na aeropuerto, cada rato nan mester saca hende for di otro postnan, y si algo urgente pasa, Aruba por paga un prijs hopi halto pa esaki.
Radionan di comunicacion entre bomberonan tambe ta un punto hopi importante, pa motibo cu nan ta perde comunicacion den cierto area. E ora nan mester uza celular pa comunica sea cu otro of cu central.
Segun Roza nan a enfatiza cu seguridad di Aruba mester keda na prome lugar, y den situacion actual di Cuerpo di Bombero, esaki no ta un posibilidad, si nan sigui den e direccion aki.
Diaranzon nan a yama un reunion general pa laga e miembronan mes dicidi kico nan kier y ki stap pa tuma, y si nan no tende nada for di Minister, mirando cu el a haya suficiente tempo pa traha riba nan situacion.


text:
Sufrimentu Lo Kaba un Dia?
Kiko bo ta pensa?
Sí?
Nò?
Kisas?
LOKE BEIBEL TA BISA
“Dios lo . . . seka tur lágrima for di nan wowo, i lo no tin morto mas; ni tristesa ni sklamashon ni doló lo no tin mas.” —Revelashon 21:3, 4, Tradukshon di Mundu Nobo.
KIKO ESAKI POR NIFIKÁ PA NOS?
Un garantia ku no ta Dios ta kousa nos problemanan.—Santiago 1:13.
Un konsuelo ya ku nos sa ku Dios ta sinti pa nos ora nos ta sufri.—Zakarías 2:8.
Un speransa ku tur sufrimentu lo kaba.—Salmo 37:9-11.
DI BÈRDAT NOS POR KERE LOKE BEIBEL TA BISA?
Sí, i nos tin por lo ménos dos motibu pa esei:
Dios ta odia sufrimentu i inhustisia. Wak kon Yehova Dios a sintié ora hende tabata maltratá su pueblo den tempu bíbliko. Beibel ta bisa ku el a sinti duele di nan pasobra nan enemigunan “tabata oprimí i afligí nan.”—Huesnan 2:18, Beibel Santu.
Hende ku ta hasi daño na otronan no tin Dios su aprobashon. Por ehèmpel, Beibel ta bisa ku e ta odia “mannan ku ta drama sanger inosente.”—Proverbionan 6:16, 17.
Dios ta interesá den kada un di nos. Kada hende “konosé su mes aflikshon i su mes doló.” Pero Yehova tambe ta na altura di nan sufrimentu!—2 Krónikanan 6:29, 30.
Mediante su Reino, Yehova pronto lo kita tur sufrimentu ku nos kada un por tin. (Mateo 6:9, 10) Mientrastantu, ku ternura e ta konsolá esnan ku ta busk’é di kurason. —Echonan 17:27; 2 Korintionan1:3, 4.
ALGU PA PENSA ARIBA
Dikon Dios ta permití sufrimentu?
Beibel ta kontestá e pregunta ei na ROMANONAN 5:12 i 2 PEDRO 3:9.


text:
Letras / letra M / Morto Kacho
- 1. Alamanan Perdi - Almanan perdi den poder di satanas Adikto na awa blanku No tin speransa mas Auto tin mas balor ku bida di hende Ki tinku nes, basta ku por bende Hala koka, guli koka, huma koka, almanan perdi M
- 2. Bitch Materialista - Bitch materialista ta mi auto bo ke Bitch materialista ta mi sen so bo ke Trabou di puta esei ta bo ofishi Trabou di chupado esei so bo por hasi Bo kemendi masha kos bo ta niun depchi bo'n tin K
- 3. Fok BO! - Mi no sa dikon bo ta mariku Mi ke sa bai chinga bo kabritu Keda papia koi pendew Bin pami hÃrka bo garganta Hunga rol di yo no fui Bin pami matabu Chupa dÃlà mane Michael Jackson Smul ta grand
- 4. Morto Kacho - Bo ta kana bende droga Bo ta kere bo lo logra Kana hunga tof, kere bo ta tof Bo ta kere bo ta baas, kana hunga sinterklaas B'a kai sera, hungabu den bo atras Kana hode hende, koi pendew bo ta be
- 5. Sefta - Ata bo bendishon, yobida di bala Sinti e bientu fresku pasa dor di bo kurpa Metal den bo kurpa Sefta! Wowo habri Sefta! Sin senjal di bida Sefta! Wowo habri Sefta!
- 6. Sero Bul Smul Awor - Masha ten mi tin bo dor Kana hode pueblo Politiko di fièrno Mi ta pober, ta bo falta Mi tin hamber, ta bo falta Mi ke chinga ta bo falta Sera bo smul awó
- 7. Tula - 1795, revolushon pa libertad Nos no ta esklaba, ta hende nos ta Tula ta bo heroe, bo tinku respete Karpata na su banda Un ideologia superior Tog nan a wordu mata Komo heroe nan lo keda
- 8. Violashon - E animal den mi a lanta atrobe Nesesidad inkontrolabel tin mi den su poder Nesesidad inkontrolabel buskando karni fresku Pa drecha mi bida tristu Sadista, masokista Seducibu hasibu kayente pa mi
- 9. Wega di Droga - Mucha pendewnan ta hode ku droga Hinka bolita den nan stoma Mi'n ke tende nada mas Bo'n tin niun tonto Materialista Historia a mustra pendew lo bo keda Matando hende Solda di Satanas Bai hode
Conte para seus amigos as músicas que você curte


text:
Nos Mester Adorá Imágen?
E kontesta ku Beibel ta duna
Nò, nos no mester hasi esaki. E New Catholic Encyclopedia ta bisa tokante e leinan ku Dios a duna e nashon di Israel: “For di vários pasashi di Beibel ta bisto ku hende ku tabata adorá Dios no tabata usa imágen.” Wak e siguiente versíkulonan di Beibel:
“No traha niun imágen di niun dios, den niun forma: ni di loke tin na shelu, ni di loke tin riba tera, ni di loke tin den awa bou di tera. No hinka rudia adorá nan, pasobra Ami, SEÑOR, bo Dios, no ta tolerá ningun otro dios.” (Éksodo 20:4, 5, Beibel na papiamentu koriente) Komo ku Dios “no ta tolerá ningun otro dios,” e no ta aprobá uso di imágen, prenchi, ídolo, estatua òf símbolo pa ador’é.
“Lo mi no duna mi gloria na un otro, ni mi alabansa na imágennan grabá.” (Isaías 42:8, Beibel Santu) Dios no ta aseptá pa hende ador’é pa medio di imágen. Ora algun israelita a purba di adorá Dios usando un bisé di oro, Dios a bisa: “Nan ta un pueblo kabesura.”—Éksodo 32:7-9, Beibel Santu.
“Nos no mester kere ku e Ser Divino ta manera un kos di oro, plata òf piedra, esta, kos ku arte i imaginashon di hende a produsí.” (Echonan 17:29) Pues, en bes di adorá imágen ku “imaginashon di hende a produsí” manera ta e kustumber den paganismo, kristiannan tin ku “kana pa medio di fe, no pa medio di bista.”—2 Korintionan 5:7
“Warda boso di ídolonan.” (1 Huan 5:21, Beibel Santu) Beibel ta mustra bon kla ku Dios a instruí tantu e nashon di Israel komo e kristiannan pa no usa imágen den adorashon na dje. Pues, e siñansa di ku hende mester usa imágen pa adorá Dios ta falsu.


text:
April 17, 2013 / Lokal
Parlamentario Cleopa ta pidi pa atendé e kaso ku urgensia
CPA LO BAI TA MAS AKTIVO DEN DESAROYA PROPIEDATNAN DEN I RONDO DI HAF
OPHESHON WHITEMAN KONTRA TERENO AMSTEL
...segun Helmin Wiels...
...Aparentemente e muchanan tur ta gaña... HOF A HAÑA KU NO TIN PRUEBA PALPABEL KONTRA PAREHA OOMEN ...pa aktonan inmoral kontra muchanan bou di nan kustodia...
TA PIDI SEÑORA PA ENTREGA E TELEFON KU EL A BAI KUNE NA TESORO PLAZA
PAR ta konstatá un maneho desbalansá di Gobièrnu...........
Gobièrnu ta aklará ku..
Djasabra 20 di aprel den Sentro di Bario Janwe
© 2013-15 Extra - Notisia di Korsou


text:
January 14, 2014 / Front Page
...Segun minister Navarro, ta den promé mitar di aña...
Lokal
Segun direktor, sr. Oswald van der Dijs.... LOVERS DISPUESTO PA SIGUI ENTREGA LECHI NA SKOLNAN ...pero lo kontinuá ku e kaso den korte kontra gobièrnu...
Aruba
Director di TNO, Mart van Bracht riba concepto gateway Aruba
E victima a fayece dialuna mainta na Hospital POLIS BUSCANDO MAS INFORMACION DEN CASO DI ASESINATO Despues di Fakkel Optocht
Den e Bembe
Benta di karchi ta kuminsá awe ...
E promé Jump in di aña presentá pa ‘Dushi Aventura’
© 2013-15 Extra - Notisia di Korsou


text:
March 11, 2015 / Lokal
...E no tabata sa ku Balborda tin miedu pániko di dje....
ZR. KAPEL TA BAI LAGA NOS, PERO SU LUCHA TA KEDA BIBU!!
...Segun presidente di UGTK/Cadmu, Wendell Meulen, a splika...
...parlamentario Gerrit Schotte: E debe aki tampoko CFT no a señalá..
Salomon: Struktura tripartit den Feffik no ta funshoná
Den ‘ambtsbericht’ 2 luna pasá ku a poné un banda
Minister Navarro: Ta intenshon pa sigui ku RST despues 2015
...direktiva a informá Parlamento... FEFFIK TIN DEBE RIBA 20 MION ...Sitek a wèlga tòg pasobra tabata ke karchi plèstik den man...
…apesar ku e Sindikato ta sa di tur situashon… SITEK NO TA PONE AKSHON PA TUR KOS NA FEFFIK …segun visepresidente direktiva Feffik Paul de Rooy…
...’Download’ grátis pa IOS i ANDROID...
Abogado di Bouterse ta bisa ku ta amigunan na Aruba i Kòrsou a implik’é
© 2013-15 Extra - Notisia di Korsou


text:
January 3, 2015 / Lokal
PROME I TERSER PREMIO BRIECHI A KEDA KORSOU
...Parlamentu a aprobá moshon: MINISTER DI FINANSA BINI KU PLAN DI AKSHON PA SUBI ENTRADA OB ... i onroerendzaakbelasting/grondbelasting...
BENTA DI KLINIKA TAAMS NO POR A BAI DOR MAS!!
AQUALECTRA A KONFRONTA BASTA PROBLEMA KU SUMINISTRO KORIENTE
OBNA, Fondo di Desaroyo Ekonómiko i Korpodeko tin ku djòin
ST. MAARTEN A SERA AÑA KU SU DI 12 ASESINATO
Derechi i deber
Remitido
Segun Hensley Martina (Kohehe) entamá proyektonan ku e 40 mion...
© 2013-15 Extra - Notisia di Korsou


text:
Universidat
Un universidat ta un instituto ku ta duna enseñansa superior i ta hasi diferente investigashon sientífiko. E ta otorgá gradonan akadémiko i títulonan profeshonal.
E nòmber universidat ta bini for di e palabra latin universitas magistrorum et scholarium, kual ta nifiká mas o ménos komunidat di profesornan i akadémikonan. Universidatnan manera nos konosé awendia, a originá na final di tempunan medieval. E universidat di Bologna ta e promé universidat Oropeo i a keda fundá na aña 1088 den e stat italiano na Bologna.
Kontenido
Historia[editá | edit source]
For di añanan 700 promé ku Kristu tabatin ya kaba despues di skolnan básiko, skolnan di enseñansa avansá ku bo por a sigui studia si bo tabatin sèn pa paga esaki. E skolnan aki tabata di tal manera i tambe asina karu ku ta solamente yunan di hendenan pudiente i aristokratnan por bishitá. Mayoria profesornan tabata filósofo, oradó òf gramátiko.
Den e tempu di Helenismo tabatin algun instituto ku por wòrdu kompará ku universidatnan di awendia. Esnan mas konosí tabata skol filosófiko di Antena i Mouseion di Alexandrië ku su konosido biblioteka. Den e tempu di e Imperio Romano tabatin tambe kasi mesun tipo di institutonan na Nort Afrika, Roma i Massilia. Den e di kuater siglo Imperio Romano a split den dos parti, ost i wèst. Despues di e kaida di Imperio Romano parti wèst, enseñansa superior sekular a disparsé kasi kompletamente na Wèst Oropa. Den e tempu ei a keda interes solamente pa estudionan superior teológiko.
Tempu ku Islam tabata ekspandiendo tabatin gran interes den siensia griego i filosofia. Na Bagdad, Cairo i Cordoba tabatin universidatnan importante. Hopi oropeo a bai biba na e paisnan aki pa studia i tambe duna lès.
E promé universidatnan oropeo a wòrdu fundá manera esun di Cordoba na aña 1088 na Italia i na Fransia pa duna estudionan di lei, medisina i teologia. Na 1409 e universidat di Aix-en-Provence a wòrdu fundá dor di Lodewijk II di Anjou. Despues di esaki a sigui funda mas universidatnan na Inglatera i Oropa sentral i oriental. E universidatnan medieval tabata haña sosten di outoridatnan di iglesia i sivil. Segun iglesia universidat ta un medio pa konserva fe. Esaki tabata en bèrdat e kaso pasobra e meta prinsipal di e universidatnan no tabata atkerimentu di konosementu, pero pa konserva konosementu i doktrina di iglesia. E universidatnan tabatin hopi privilegio i tabata operá manera un estado den e estado. Na Oropa mucha hòmber tabata bai universidat despues di a terminá nan estudio Trivium, kual tabata konsistí di gramátika, retórika i lógika, i Quadrivium, kual ta aritmétika, geometria, músika y astronomia. Esaki tabata e plan di estudio den e tempu di Imperio Romano.
Na komienso di e tempu moderno djis despues di tempu medieval a funda diferente universidat rònt mundu ku tabata ofresé diferente estudio. Danki na e influensia di verlichting tabatin hopi kambio den universidatnan na final di siglo diesocho. Nan a introdusí na universidatnan un método sientífiko moderno. A kuminsá usa e método eksperimental mas i mas. Siensia a haña su lugá den universidat. E énfasis a kuminsá bai mas tantu riba atkerimentu di mas konosementu. E meta tabata konosementu i no aplikashon di e konosementu aki. E tipo di universidat aki a wòrdu yama universidat Humboldt, kual ta e nòmber di Wilhelm von Humboldt.
A sigui usa e modèl Humboldt aki pa basta tempu. Durante e último dékada a stòp di usa e modèl aki pasobra a kuminsá enfoká mas tantu riba aplikashon di konosementu den industria i komunidat. Asina aki e laso entre universidatnan i komunidat i industria a bira mas fuerte. I di e manera aki un sistema nobo sientífiko a nase.
Universidatnan rònt mundu[editá | edit source]
Universidatnan mas antiguo[editá | edit source]
Hopi sivilisashon antiguo tabatin sentronan òf institutonan ku tabata ofresé estudionan superior. China tin e universidat mas antiguo na mundu, Skol Superior Shang Hsiang imperial durante e periodo Yu(2257 p. K. – 2208 p. K.). E aktual Universidat Nankin tabata yama promé Akademia Sentral Imperial di Nanking, fundá na aña 258. Universidat Hunan (Changsha ta un kontinuidat di Akademia Yuelu fundá na aña 976.
E Universidat di Takshashila, fundá na Taxila (Pakistan) alrededor di siglo VII p. K., tabata ofresé títulonan universitario. E Universidat di Nalanda, funda na Bihar (India), alrededor di siglo V p. K., tambe tabata duna títulonan akadémiko i tabata ofresé kursonan pa esnan ku a kaba di gradua. Na Gresia, Platon tambe a funda un akademia na aña 387 p. K.
Universidatnan na Persia i Árabe[editá | edit source]
E universidatnan na Persia i Arabia ta e orígen di universidat moderno. Durante siglo IV i na final di siglo V a konosé e famoso skolnan di Edesa i Nisibis, fundá pa sirionan kristian i komunidat di maestronan dediká na ekségesis bíbliko. Na aña 489, e sirionan kristian a wòrdu ekspulsá for di Imperio Bizantino, nan a bai Persia. Nan a wòrdu bon risibí einan i asina a funda Akademia di Medisina di Gondishapur, ku a bira famoso rònt mundu.
Na aña 529 Justiniano I a sera e Akademia di Atenas, pa logra un unidat religioso serka e sentronan di estudio di Imperio Romano. Entre añanan 637 i 651, musulmannan árabe a derota e Imperio Persa i a poderá di Gondishapur. Na final di siglo VIII e akademia Gondishapur a wòrdu trasladá pa Bagdad, kaminda e la wòrdu reorganisá i a haña un otro nòmber; Bayt al Hikma(Kas di Sabiduria). Di e manera aki por a tradusí obranan sientífiko di médikonan i filósofonan griego.
Na siglo VIII hospitalnan tabatin un vínkulo basta estrecho ku e universidatnan di medisina kreando asina un sistema laiko, tolerante i rigoroso ku a hasi tal institutonan basta famoso. Di e manera aki a nase tambe college, e sistema nobo di estudionan superior na Merka.
Algun di e universidatnan mas famoso tabata:
- Universidat di Bagdad (Bayt al Hikma, final di siglo VIII): akinan a studia e famoso sabio Al-Razi (Rhazes) (865-925).
- Universidat di Samarcanda: tabatin un opservatorio basta importante
- Universidat al-Karaouine na Fez (Marueko): fundá na aña 859.
- Universidat di Damasco: ku su skol di medisina na nan 1158 kual tabata e sentro sientífiko na Siria.
- Universidat di Cairo (Al-Azhar, 988): e universidat aki ta funshonal te asta dia di awe.
Universidatnan Oropeo[editá | edit source]
Na sur di Italia, Skol di Medisina Salernitana ku a wòrdu fundá na siglo IX a aktualisá medisina klásiko.
Na aña 1088 a kuminsá ku Universidat di Bologna(speshalidat tabata lei). E universidat aki tabata ofresé estudionan di medisina. Despues mas i mas universidat a keda fundá rònt Oropa. E proménan tabata:
- Universidat di Ohrid (Reino di Bulgaria, aktual Masedonia) S. IX;
- Universidat di Bologna (Italia) aña 1089;
- Universidat di Oxford (Inglatera) aña 1096;
- Universidat di París (Fransia) aña 1150;
- Universidat di Módena (Italia) aña 1175;
- Universidat di Cambridge (Inglatera) alrededor di aña 1208;
- Universidat di Palencia (Spaña) aña 1208;
- Universidat di Salamanca (Spaña) aña 1218;
- Universidat di Padua (Italia) aña 1223;
- Universidat di Nápoles Federico II (Italia) aña 1224 (esaki ta e universidat laiko mas antiguo na mundu);
- Universidat di Valladolid (Spaña), siglo XIII;
- Universidat di Coímbra (Portugal) aña 1290;
- Universidat di Lérida (Spaña) aña 1300;
- Universidat di Perugia (Italia) aña 1308.
Den tempu medieval, e palabra universidat tabata designá pa e gremio empresarial na Oropa. E universidatnan na Oropa den e tempu ei tabata wòrdu hopi influenshá pa podernan religioso, ku tabata strès riba estudionan religioso i teológiko. E pensamentu sientífiko i humanista a krese pafó di universidat. E Universidat di Cambridge, por ehèmpel, a krea su promé kátedra di investigashon sientífiko na aña 1794.
Universidatnan Merikano[editá | edit source]
Algun universidat merikano ta usa e denominashon college (Boston College, Dartmouth College, Canisius College, etc.) òf instituto (Instituto di Teknologia di Massachusetts, Instituto di Teknologia di Georgia, Instituto di Teknologia di California, etc.) na lugá di universidat.
Despues di segunda guera mundial (1939-1945), Merka a bira un super potensia mundial i Oropa a dekaí. Den e tempu ei hopi intelektual i sientífiko aleman a bai biba Merka. Aktualmente e universidat di mas mihó na mundu ta reuní huntu i ta purba pa atraé profeshonalnan di kualke pais dor di na poder ekonómiko. Esaki nos ta yama brain drain.
Siensia natural i informátika ta wòrdu duná riba un nivel haltu na institutonan manera MIT na Massachussets. No tin masha interes pa investigashon riba tereno sosial, artístiko i literario.
Universidatnan Latinoamerikano[editá | edit source]
E promé universidatnan di latino Amérika a wòrdu funda pa korona Spañó den e etapa kolonial(promé ku aña 1810). Ni Inglatera ni Portugal i ningun otro potensia kolonial di e tempu ei no a funda universidatnan na Amérika.
E promé universidat ofisialmente fundá na Latinoamérika di akuerdo ku e norma hurídiko imponé dor di monarkia spañó tabata Real y Pontificia Universidad de San Marcos na Lima, Perú.
E universidat a wòrdu funda 12 di mei na aña 1551. Banda di esaki e ta tambe esun di mas antiguo di e kontinente ei ku e sigui funshoná for di siglo XVI. E di dos universidat funda pa korona spañó tabata Real y Pontificia Universidad de Mexico, 21 di sèptèmber 1551, kual aktualmente no ta eksistí mas. For di siglo XVII a keda fundá Universidad Nacional de Córdoba(8 ougustus 1621), Universidad San Francisco Xavier de Chuquisaca(27 mart 1624) i Universidad de San Carlos de Guatemala(31 yanüari 1676).
Ademas di esnan ya kaba menshoná, na Santo Domingu, a konstituí Universidad de Santo Tomás de Aquino. Esaki a keda aprobá 28 di òktober 1538. Sin embargo e universidat aki no a ser rekonosé ofisialmente pa korona spañó. Ta te 26 di mei 1747 e universidat aki a keda ofisialmente fundá. Segun algun historiadó e universidat aki a sera i segun otronan e la stòp di eksistí. na aña 1824. E aktual Universidad Autónoma de Santo Domingo ku a habri ofisialmente na aña 1914 ta esun ku a sigui segun historiadónan. E tema aki te ainda ta punto di diskushon.
E modelo tabata e universidatnan di Spaña(Salamanca, Alcalá de Henares), pero e universidatnan kolonial tabata semi religioso; nan kriterionan i métodonan a sigui pa un largu tempu. E aspektonan aktual a nase huntu ku e reforma universitario di aña 1918, kual e ekstendé henter Latinoamérika.
Brasil no tabatin universidat den e époka kolonial. E reforma universitario tabata un influensia fuerte. Bolivia kontrali di Brasil si tabatin hopi instituto di enseñansa. Esun di mas importante tabata UMRP de San Francisco Xavier di Chuquisaca.
Edukashon i Investigashon[editá | edit source]
E tareanan prinsipal di un universidat ta duna edukashon sientífiko i hasi investigashon riba tur tipo di tereno.
Enseñansa superior na universidat ta kuminsá despues di edukashon sekundario. Estudio superior tin e siguiente struktura: tres òf kuater aña Lisensiatura(Bachelor) i despues un òf dos aña di Maestria(Master). Despues di a terminá e lisensiatura i maestria e studiante por yama su mes un doctorandus. E ta haña komo titulo dilanti di su nòmber drs òf mr.. Despues di a hal maestria tambe tin e posibilidat pa promové. Bo ta promové dor di hasi un investigashon sientífiko riba un tema i despues skibi i defendé públikamente un tésis(proefschrift na ulandes). Esaki bou di supervishon di un promotor ku mayoria bia ta un profesor haltu di un universidat. Bo mester ta un doctorandus pa promové. Despues e persona konserní ta haña e titulo di doctor.
Universidatnan na Kòrsou[editá | edit source]
Aki ta sigui un lista di e diferente universidatnan na Kòrsou:
- Universidat di Antias Hulandes
- University of the Dutch Caribbean
- Caribbean International University
- St. Martinus University
- Inter-Continental University of the Caribbean
- OTC HBO


text:
Venezuela
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Venezuela ta un país ku ta keda na e parti nort di e kontinente Sur Amérika. Su nòmber ofisial ta República Bolivariana de Venezuela. Na aña 1499, Alonso de Ojeda a deskrubi e kosta di venezuela. Foi di 1522, Venezuela tabata un kolonia di Spaña, i a declara su indepensia na aña 1811. Entre di 1821 i 1830, Venezuela tabata forma parti di e República Federal de Gran Colombia. Pa e prome mitar di siglo 19, Venezuela tabata bou di kontrol di diktaturanan. E suidat mas grandi i e kapital di Venezuela ta Caracas. E pais ta consesti di 23 estadonan, e Distrito Kapital, i Dependensíanan Federal.
Venezuela ta limitá na kosta nort ku laman teritorial di: Repúblika Dominikana, Antigua i Barbuda, Trinidad i Tobago, Grenada, Saint Kitts & Nevis, Barbados, Saint Vincent & The Grenadines, Saint Lucia, Dominica komo nashonnan independiente. I komo dependeshanan outónomo òf kolonia: Hulanda (Aruba, Bonaire, Curaçao, Saba, Sint Eustatius, Sint Maarten), Merka. (Puerto Rico, U.S. Virgin Islands), Inglatera (British Virgin Islands, Montserrat, Anguilla) i Fransia (Martinique, Guadelupe). Na parti zùit e ta limitá ku Brazil den un ekstenshon di 2000 km.


text:
Castigo pa maestro Vito G.,
Acusa di comete actonan inmoral cu muchanan menor di edad, a keda mescos den corte superior
ORANJESTAD(AAN): recientemente Huez di corte superior a duna su veredicto den e caso di apelacion di e maestro si school Vito M.G.
V.G a wordo acusa di comete actonan sexual indebido cu un total di 4 mucha menor di edad. Algun den añanan 2006 y 2007 y otronan di 2008 te cu 2010.
Ta asina cu 1 di e casonan ta un caso den cual V.G a admiti su error.
El a admiti cu na dado momento el a duna un mucha muher menor di edad di su school un sunchi cu lenga.
Segun su abogado, el a asumi su responsabilidad y a admiti cu e tabata fout.
E mes a kita for di e school unda e tabata duna les y el a busca ayudo psiquiatrico.
Pa e caso aki el a wordo deteni riba 8 di September 2010 y Huez Comisario a lage bay dia 17 di September.
El a wordo acusa sinembargo di comete actonan sexual indebido cu 3 otro mucha muher menor di edad. E actonan ta inclui penetracion sexual y ehaculacion.
E lo a bay na cierto occasion cu un di e muchanan na e hoki di warda material, lagando e otro alumnonan den gym zaal. Eynan den e hoki di warda material e lo a tene relacion sexual cu un di e muchanan y e mucha muher a declara cu e no a sinti dolor, pero cu e homber a bin cla.
Segun abogado Edwin Duijneveld representando e acusado, su cliente for di un principio a para ariba fuertemente cu e no a comete e actonan sexual aki.
Su cliente a bisa cu si lo tabata berdad, e lo a admiti mescos cu el a hasi den e otro caso. Ademas di esaki e abogado a mustra riba un articulo di ley cu ta bisa cu solamente declaracion di un victima no ta suficiente pa yega na un condena di hende.
El a bisa cu mester tin evidencia suficientemente convincente banda di esaki, pa por yega na un condena. E hecho cu mayornan ta declara loke e yiunan a bisa cu a pasa no por wordo considera extra evidencia.
Mescos ta conta pa loke e maestronan di school a trece dilanti den e caso aki.
E abogado a bisa cu no ta cla si e mucha muhernan kende a bin cu e acusacionnan despues di algun aña, a hasi esaki pasobra nan a corda algo, of cu nan a proyecta algo di otro experiencianan, riba acusado V.
Di e tres mucha muhernan, e prome denuncia a wordo hasi riba 9 di November 2010 pa tata di un mucha muher cu ta bisa cu e sa cu recientemente V.G lo tabata envolvi den un caso unda cu e lo a sunchi un menor di edad den boca.
Riba dia 15 di November 2010 mama di un di e mucha muhernan a entrega un denuncia na polis contra V. y riba dia 26 di November 2010 mama di e tercer victima a bay entrega su denuncia na polis.
Esaki despues cu el a tende for di Lisette Gomez di Fundacion Lisette Gomez y un maestra di school, cu su yiu a wordo mishi sexualmente pa V. kende lo tabata envolvi den otro casonan di abuso di menor.
Esaki segun Duijneveld, kende a cuestiona e forma di proceder di Fundacion Lisette Gomez.
El a bisa cu ta logico cu e fundacion ta bisa e señora pa e bay polis pa denuncia e hecho, pero e fundacion a bise tambe pa e bay prensa mesora pa conta tur cos.
E abogado a bisa cu despues di e prome incidente unda cu V. a admiti cu el a sunchi un menor di edad, e fundacion a cuminza kibra nomber di V. y nan a bisa cu mas victima lo bin dilanti.
E abogado a haya cu e caso a wordo influencia mucho hopi pa un tercer partido. Segun Duijneveld, e maestra kende a bin dilanti pa denuncia e caso, for di un principio caba a saca su conclusion y a cuminza anda cu sra Lisette Gomez di e fundacion.
“E fundacion aki aparentemente no ta busca e berdad, sino su meta ta pa prome cu un persona wordo declara culpabel, lo mas posibel daña su nomber y pinte preto”.
“Un fundacion asina lo mester atende cu e interesnan di e victimanan y laga medionan di comunicacion pafo di esaki. E abogado a bisa cu e ta lamenta cu huez no a duna e permiso pa e por hasi pregunta na e fundacion, pa haya sa entre otro con e fundacion a wordo envolvi den e asunto aki.
Duijneveld a trece dilanti cu ta e maestra kende a pidi tur mucha di su klas pa bisa si nan a wordo abusa pa V.G, ta esun cu lo a envolve e fundacion.
E abogado ta haya cuestionable con supuestamente e muchanan lo a corda loke a sosode cu nan. El a bisa cu no ta asina cu diripiente nan a cuminza corda loke a sosode, sino despues cu nan a wordo stimula pa purba corda algo cu lo por a sosode.
E abogado a cuestiona cierto comportacion di algun di e victimanan, cu otro maestra a trece dilanti. Entre otro cu un di nan lo tabata na cas cu un amiga y nan lo a laga un primo mishi cu nan sexualmente.
E abogado a puntra su mes si e mucha lo a proyecta loke el a pasa aden cu su primo y bisa cu ta V.G. Un maestra lo a declara tambe cu tabata tin un incidente den pasado, unda cu dos di e muchanan inhustamente a acusa un persona di a mishi cu nan sexualmente.
E caso ey mes a wordo soluciona pa V.G y cabesante di e school, unda cu a Sali na cla cu e mucha muhernan a inventa e storia. Mirando tur esaki, e abogado a pidi huez pa declara su cliente liber di tur acusacion.
Fiscal a exigi un castigo incondicional di 4 aña y pa V.G wordo prohibi durante 5 aña, di eherce trabao di maestro di school. Despues di algun siman huez di corte di prome instancia a duna su veredicto y a condena V.G pa solamente e acto cu el a admiti, cu ta cu el a sunchi e mucha menor di edad.
Pa esaki el a haya 300 dia, di cual e 26 dianan cu el a sinta ta incondicional. E resto mester a colga riba su cabez como castigo condicional.
Banda di esaki e huez e tempo ey a dicta cu pa dos aña largo Vito G. no ta wordo permiti di ta maestro si school. Ministerio Publico no tabata di acuerdo cu e sentencia y a dicidi di apela.
Despues cu e caso di apelacion a wordo trata riba dia 12 di Maart, hueznan di corte superior a dicta cu e castigo ta keda mescos cu den corte di prome instancia.
Despues cu e mucha muhernan a bin dilanti, V. a wordo deteni dia 1 di December y te ainda e ta den KIA.


text:
Minister Mike de Meza a enfatisa e importancia pa cu energia alternativo
Na apertura di conferencia di energia
ORANJESTAD (AAN)* Na occasion di apertura di e conferencia internacional di energia, Minister di Utilidad y Energia sr. Mike de Meza a hiba palabra enfatisando riba e abundancia cu Aruba ta dispone di dje pa loke ta e energia di solo cu ta confiable, pagable y sustenibel. Na San Nicolaas tin 10 molina di biento cu ta un muestra cu Aruba a inicia e proceso pa cu energia alternativo y na unda cu e gobierno actual a dicidi pa redobla e cantidad akin a 20 cu ta nifica cu 40% di e energia produci pa consumo di Aruba ta basa riba energia alternativo. Esaki ta hopi importante pa nos economia e mandatario a remarca.
Algun momento prome cu e mandatario a declara e conferencia como habri, el a remarca cu Aruba ta dependiendo riba e fueloil pa cu produccion di energia na Aruba, na unda cu prijsnan riba mercado internacional a pone su presion pa cu e prijsnan na empresa y pa uso domestic y mirando cu nos tin energia solar y biento por nada, y cu por duna mas stabilidad pa cu e prijs di consume, nos medio ambient eta un di e motivacionnan pa tene e conferencia akin a unda cu Aruba lo Sali gana pa aquisacion di informacion y conocemento pa cu energia alternativo.
Despues di almuerzo e astronaut hulandes Wubo Ockels a duna mas informacion encuanto energia alternativo.


text:
Archivo di November, 2010
Cumpleaños Diamars 30 November 2010
Beter laat dan nooit. Ayera 29 november e tata y kasa di mas loko y fastioso a haci aña Johnny Silonero. E ta haya hopi pabien di parti su kasa y su dos yunan. Johnson nos a selebre pabo ku hopi frieu aki na hulanda. Spera papi a pasa un dushi dia maske mino ta tey…Love u.
Preclearance di Imigracion Americano!
Ta cu cierto decepcion mi a tuma nota di e noticia cu Imigracion y Aduana Americano presente riba nos isla ya no ta bay asisti e vuelonan di mainta mas, pa razonnan economico y falta di presupuesto adecuado pa cubri overtime. Mi no sa si e noticia ta veridico, y cu e motibonan ta esnan indica, pero diferente persona a informami di e decision lamentable ey. Imigracion y Aduana Americano na vliegveld ta forma parti caba di nos structura di viahe, y e tarea cu e ta cumpli den e facilitacion di e bishitantenan pa Merca, ta di un balor incalculable. Mi ta corda tempo cu e no tabata existi, y nos mester a bay para na rij na Miami durante mas di un hora, pa logra admision na e gran pais Americano. Con cosnan por a yega asina leu mi no sa, pero nos mester haci un esfuerzo pa cambia e decision ey y asegura nos mes di e presencia y e servicio cu e ta brinda no solamente esnan di Aruba, sino tambe tur e turisanan Americano cu ta bin pasa tempo cerca nos.
Ta investigando con e informacion bisando cu ta weso di muher hoben a sali afo
Segun Minister Arthur Dowers,
ORANJESTAD(AAN): Dialuna durante conferencia di prensa di Minister di Husticia Arthur Dowers, prensa a puntre tocante e informacion cu a Sali pafo na prensa internacional, ora cu e cachete cu diente a wordo haya cerca di laman. E Minister a trece dilanti cu e ta satisfecho pa loke a wordo discuti un tempo pasa, esta cu lo pone un persona di O.M responsabel pa duna informacion pa loke ta e caso di Natalee Holloway. Esaki ta pa preveni pa sea mucho tiki, of mucho hopi ta wordo bisa. A pone Abogado General Taco Stein como e persona encarga cu comunicacion den e caso aki. E minister a bisa cu e ta satisfecho con esaki ta bayendo.
Den algun dia na Hulanda Prome Minister Eman a reuni cu mayoria di Gabinete Rutte
E trabao haci tabata di importancia, balor y intensidad grandi
Tambe a reuni cu lidernan di e fraccionnan di mas importante den tweede kamer
ORANJESTAD (AAN): Algun dia atras Prome Minister Mike Eman a sali pa rumbo pa Hulanda hunto cu un delegacion incluyendo Minister di Finanzas Mike de Meza. Ariba nan itinerario tabata tin dianan duro y hopi ocupa nan dilanti, pero na final di e bishita importante aki por bisa cu e frutanan lo ta hopi y di balor grandi pa nos pais. Prome Minister tabata tin un gran cantidad di reunionnan importante, incluyendo reunionnan cu mayoria di e ministernan di gabinete nobo Hulandes, lidernan di fraccionnan di mas importante, Comision Permanente pa Asuntonan di Reino, institutonan manera TNO, representantenan comercial y ainda a crea tempo pa topa cu un grupo di studiantenan Arubiano studiando na Hulanda.
Negligencia por causa cu un mucha por bira victima di abuso sexual
Segun Minister di Husticia,
ORANJESTAD(AAN): Minister Arthur Dowers Dialuna a papia tocante e caso di e mucha cu tabata perdi y cu a wordo haya bek. Durante su conferencia di prensa, e Minister a bisa cu e mucha muher a pasa den un situacion sumamente dificil y cu el a tende varios comentario riba e caso aki. El a splica cu autoridadnan incluyendo polis a hasi lo maximo pa yega na un final di e caso.
E Minister a bisa cu e investigacion ta sigui y cu pesey e no por duna ningun detaye di e caso.
El a splica cu no mester descarta e posibilidad cu den e dia y simannan cu ta bay bin, personanan lo wordo deteni.
No ta tur ora e resultado di un caso ta loke mayoria hende ta desea
ORANJESTAD(AAN): Dialuna durante su conferencia di prensa, Minister di Husticia Arthur Dowers a papia tocante e asunto di abuso sexual di mucha den nos comunidad. El a comenta riba e hecho cu recientemente un persona acusa di a comete abuso sexual riba mucha a sali liber y cu esaki a pone cu tin hende den comunidad rabia y desapunta. El a splica cu el a wordo acerca pa diferente persona tocante e caso ey y pesey el a haya ta importante pa e duna un splicacion riba con ta trahando pa preveni mas posibel abuso di mucha tuma lugar. “No nos ta bay den discusion riba sentencia”.
Temporada di horcannan a finaliza como esun mas activo registra
Cu saldo mortal pa Centroamerica y Haiti
ORANJESTAD (AAN): Miles di persona morto, inundacion y derumbenan, casnan destrui, cultivonan perdi, infrastructura destroza ta loke ta laga atras na Centroamerica y Caribe un temporada di horcannan hopi activo, cual ta inclui tambe e propagacion di e epidemia di colera.
Un total di 12 horcan, 5 di nan grandi, cu poder destructivo catastrofico, y 19 tormenta tropical, a forma durante un periodo cu a inicia dia 1 di Juni y cu ta finaliza awe 30 di November.
E temporada di 2010 ta entre e di cinco mas activo cu tin registro y riba e promedio maximo (17 tormenta tropical y 11 horcan), segun expertonan mericano, despues di e haci un analisis di e temporada aki.
Diaranson awor por cuminsa paga impuesto di vehiculo di motor di 2011
Entrante 3 di januari por busca e plachinan di number
ORANJESTAD (AAN): Servicio di Impuesto ta participa cu diaranson awor, dia 1 di december, clientenan por cuminsa haci pago delanta di impuesto di vehiculo di motor (motorrijtuigenbelasting) di aña 2011. E clientenan por haci pago tanto na Servicio di Impuesto mes of via banco. E clientenan cu ta desea di paga via banco mester tene cuenta cu e condicionan prome cu haci pago. Pa motibo di welga na e pais di e provedor (di exterior) di plachinan di number, Servicio di Impuesto lo ricibi e plachinan di number mas laat cu costumber. Pesey lamentablemente clientenan por busca su plachinan di number entrante 3 di januari 2011.
Dos caso di intento di ladronicia na Seroe Blanco
ORANJESTAD (AAN): Diadomingo ultimo patruya Oranjestad a bay atende dos caso relaciona cu intento y ladronicia cu kiebro na Seroe Blanco. Tabata den transcurso di mainta central di polis a ricibi yamada di un señora di inicial S.G. y el a reporta intento di ladronicia. Patruya di polis a worde dirigi na e residencia y agentenan a atende e homber di e señora. E homber a splica polis den careda di tres o di marduga, alarma a activa, consecuentemente el a lanta pa averigua un ke otro pero no a constata nada particular. Pero den transcurso di mainta, el a descubri cu kozijn di bentana di sala tabata benta riba vloer. Un biaha mas el a controla si intrusonan a drenta horta den cas of pafor pero e no a sinta falta di nada.
Tur contratonan firma pa Minister Otmar Oduber a worde haci den rueda di prensa y conforme presupuesto
MEP un biaha mas gara den nan trampa
ORANJESTAD (AAN): Henter e comedia presenta pa fraccion di MEP den ultimo dianan caminda cu hasta nan a bay entrega keho na Ministerio Publico contra Minister Otmar Oduber, a keda totalmente desbarata pa e propio mandatario. E fraccion geel a bin ta bisa cu Minister Oduber a sconde documentonan pa Parlamento, cu a gaña Parlamento, cu a firma sin aprobacio di Parlamento, entre otro serie di barbaridadnan. Pero partido MEP un biaha mas a worde gara den nan trampa, pasobra tur e contratonan firma pa Minister di Turismo, Transporte y Labor a worde haci den un forma publico, cu presencia di prensa y tambe conforme cu presupuesto.
10 aña pasa Judith Martinus a desaparece
ORANJESTAD.(AAN):–Famia ta recorda cu 10 aña pasa nan ser keri Judith Martinus a sali for di cas for di riba diasabra 25 di November 2000 y te dia di awe no tin pista di dje. Pa cuminsa na ta recorde cu e frase : “Ruman unda bo ta? Judith ta diez aña pasa nos no tende nada di bo. E speranza tey pero e ta birando chikito”. Esaki ta palabranan expresa for di curazon di un miembro di famia. Riba e dia en cuestion Judith a sali bay den su auto modelo Suzuki Baleño blanco number A.24447. Desde e dia ey ningun hende no a tende, ni a mira y no sa nada mas di Judith.
Minister Otmar Oduber a desbarata tur ponencia treci dilanti pa fraccion di MEP den Parlamento
ORANJESTAD (AAN):Diabierna a continua e reunion publico den Parlamento pa trata e aprobacion di e costonan pa actividadnan di mercadeo di ATA pa loke ta trata 2011.
Durante e reunion aki Minister Otmar Oduber den un forma profesional a desbarata tur e ponencianan cu miembronan di fraccion di MEP a bin ta trece dilanti durante ultimo dianan, caminda nan a indica cu tin cosnan cu a bay robez. E mandatario a splica detayadamente con henter e proceso a bay y con el a opta pa no sigui trapa riba e budgetrecht di Parlamento, manera tabata e caso durante gobernacion anterior.
Interesante analisis tocante e crisis economico mundial y e posicion di Union Europeo
“Un mundo sin Europa”
ORANJESTAD (AAN) — Un analisis realiza pa un analista-columnista di un medio Latinoamericano, ta referi na e posicion di Europa den mundo, na e momentonan aki, y el a sali publica den algun website, bao titular “Un mundo sin Europa”. Esaki ta relaciona cu e Tratado di Lisboa cu ta bay cumpli apenas un aña, pero ta worde considera como “bieu” caba. E relato ta señala cu e incapacidad di Europa pa enfrenta cu eficiencia e crisis economico mundial ta solamente un sintoma profundo di un problema di liderazgo.
Victor Vrolijk a gana e Jersey como King of the Hills
ORANJESTAD (AAN)— Recientemente na Hooters a tuma lugar e entrega di e Jersey di Campeon di e evento di Xtreme Mountain Bike cu a wordo organisa pa Tribal Cycling Club, e jersey aki ta representa e “King of the Hills” Ta asina cu awor tur aña lo bai tin disponibel aparte di tur e premionan cu ta wordo reparti den cada categoria cu ta core den e maximo round nan tambe e Green Jersey di e Overall Champion di cada aña, di e forma aki TCC kier reconoce nos ciclistanan di nivel halto pa full un aña hunto cu nan team cu ta yuda nan logra nan metanan.


text:
Analisis politico
Awo ta ofende Pastor
E grupo di siete atrobe den noticia na un manera vulgar cu no tin palabra pa describi. E grupo aki ta actua bao guia di Evelyn Wever Croes pa cada par di dia organiza accionnan di rebeldia contra gobierno di AVP. Awo e grupo aki a bay asina leu di ofende un di nos pastornan hopi respeta ariba nos isla na un manera increibel.
Mas y mas e grupo aki ta actua contra leynan y ta mustra cu nan no conoce nada di decencia. Ora cu un di nan a dicidi di cuminza cende candelanan pa mustra nan malcontento cu e exitonan grandi di e gobernacion di AVP Evelyn Wever Croes ta para defende e cendemento di candela y ta declara cu esaki ta e comienzo di loke ta bay bin.
Siman pasa un di nan a worde aresta pa motibo di dalmento di hende muhe mustrando cu e proteccion di Evelyn Wever Croes ta duna nan e derecho di haci loke nan kier. Keto bay Evelyn ta keda na nan defensa pasobra nan so por percura pa purba di crea intranquilidad cada pasa un paar di siman. Awo nan a bay asina leu di ofende un pastor respeta den nos comunidad pasobra nan ta e forza di e partido MEP.
Evelyn Wever Croes ta keda para tras di e hendenan aki y no ta sinti ningun momento cu e ta totalmente for di sla y cu por ta cu tin un paar di hende di MEP cu ta elogia e nivel baho di hiba politica pero gran mayoria di e mesun MEPnan ta desaproba e sushedad por completo. Loke si ta keda bin padilanti ta cu e candidato number dos cu cada biaha ta bin cu topiconan cu ta di interes general di nos pais no ta duna ningun signal di desaprobacion di tur e negativismo di e lider di partido hunto cu algun di e coleganan di dje.
Den e ultimo caso ta trata di ofensanan severo contra un pastor cu ta haci su trabao di religion cu hopi dedicacion y cu ta gusta rond di Aruba. Cu e grupo di shete di Evelyn por actua manera nan ta actua ta birando dimas pa hopi di esnan cu ainda ta MEP y nan no ta compronde cu un di e candidatonan cu ta trata di separa su mes di e sushedad di e lider di partido ta blo papia di awa y coriente pero ta bisa nada di e vulgaridad di e grupo di shete sosteni door di Evelyn.
Pa ofende un pastor manera e grupo di shete a haci y no ta bin reaccionnan for di den MEP ta e prueba di e decadencia total di e partido cu tabata asina grandi den pasado y cu tabata respeta e predicadornan di tur religion fuertemente. E ofensa na e pastor ta asina grandi cu e a pidi Obispo permiso pa e por lanta un caso hudicial contra e grupo di shete. Evelyn Wever Croes cu hunto cu su tata ta bishita misa canando cu Bijbel den nan man ta laga nan hendenan ofende un di nos pastornan stima door di nos comunidad di e manera mas bergonzoso cu tin.
E candidato number dos ta bira su cara y e señora casa cu e yiu di e ex Presidente di Staten ta scondi. Pesey nos mester keda ripiti cu e unico manera cu lo bin cambio den MEP ta si esnan cu tin un moral di hende drechi ta bisa cu ta basta y ta cuminza move for di den partido pa trece e cambio cu a bira asina necesario pa salba e partido.


text:
Rolex Di $4.000 Horta Na Kudawecha
ORANJESTAD (AAN): Faltado algun dia pa cambio di aña ainda ladron ta sigui horta, nan ta ni respeta Pasco, nan no ta preocupa cabez ni cerebro ya ta asina troci cu e unico cost a aparece ta e letternan H.O.R.T.A.
Entre otro na Kudawecha ladron a kibra drenta horta dos horologe un ta un holoshi Citizen balor di 300 Florin y tambe un Rolex su balor ta 4.000 Dollar.
Mietras tanto na un cas situa den bario di Noord, durante ausencia den oranan di anochi pa apenas tres ora, ladron a kibra schuif deur horta na su antoha. Segun e señora denunciante naci na hulanda inicialnan E.C. di 31 aña, cu ladron a drenta su cas y nan ahaci un ravage.
A somenta Nintendo, Tv di 30 inch modelo Panasonic, dos cellular uno ta Nokia y e otro ta un Ericcsson, dos iPod a cria pia un ta color di plata y e otro ta rose, un cartera di cuero di Colebra den cual tin diferente documento, tambe un cartera color blanco tambe ladron a pasa man pe, den esaki tin 1.200 Florin, mas 50 euro, fuera dos pas bank, hasta vuurwerk ladron (nan) a horta y otro articulonan.
Un lista lo worde traha pa entrega na Recherché. Personal technico tambe a worde envolvi y investigacion a inicia. No ta conoci cu ladron a usa pickup, stacion wagen of un “Busje” pa transporta e articulonan ariba menciona.


text:
Editorial: E EXITO DI PROME MINISTRO MIKE EMAN
Aña pasa a surgi un turbulencia entre Aruba y Hulanda pa motibo di un enfoke diferente di cada un di e dos paisnan pa loke ta trata e forma di enfrenta e crisis economico cu a bin ta surgi desde 2008-2009. E enfoke di nos Gobierno (Prome Ministro Mike Eman) tabata riba inversion y no austeridad, pa purba soluciona e crisis economico cu a surgi y cu a conduci te hasta na un welga di hamber cu mi no tabata comparti pasobra mi tabata convenci, y ta sigui cu e conviccion ey, cu e no tabata bay contribui cu algo na cualke sorto di solucion pa e problema, especialmente elimina e discrepancia di pensamento entre e dos paisnan.
Conociendo e testarudonan di Hulanda cu tabata braza austeridad manera un tabla di salbacion durante un naufragio riba un laman azota pa bientonan di horcan, mi tabata convenci cu nan ceguera no tabata bay cede pa pensamentonan progresista, o sikiera diferente na e modelo Hulandes-Aleman di austeridad. E solucion cu nos Prome Ministro tabata buscando tabata tin e aval di varios di e economistanan mas famoso di mundo manera John Maynard Keynes y Shumpeter, y cu a duna su resultado. E mihor manera pa sali di e crisis tabata via di inversion y no di austeridad. Diferente editorial den dos di e corantnan mas importante na mundo, o sea New York Times y Wallstreet Journal, ta confirma esaki categoricamente.
Awe nos por bisa cu satisfaccion cu Aruba tin, mescos cu Merca, cifranan di economia creciente y desempleo den bahada desde e crisis di 2008-2009. Si tira un bista rapido riba Europa, cu a sigui e modelo di austeridad bao e presion di Hulanda y Alemania, awor ainda ta stanca den recession y cu un desempleo cu ta abunda. Tur otro pais na Europa , cu awor ta bao e liderazgo di Francia, a dicidi cu nan no ta bai sigui mas e curso di austeridad imponi pa Hulanda y Alemania, y a tuma un decision pa inverti grandemente fondonan di EU pa stimula nan Economianan. Mientras tanto na Hulanda tambe e lider di oposicion, Alexander Pechtold di D66, y kende segun tur apariencia ta bay bira e siguiente Prome Ministro di Hulanda, a bisa cu su pais tin cu pusha inversion awor pa sali di e crisis.
Mi ta supone cu tur esaki mester ta un motibo di satisfaccion pa Mike Eman, nos Prome Ministro, y definitivamente un revindicacion di un periodo hopi dificil cu el a pasa aden, te e extremo di a tuma un decision di hinca su curpa den un welga di hamber, pa, segun su pensamentonan, mantene e derecho sagrado pa Aruba semper por haci su mesun escogencianan social-economico pa e futuro di nos isla y nos Pueblo. Paisnan grandi awe ta kita sombre pa Mike Eman y su Gobierno, y ta aplaudi e manera cu Aruba, mescos cu Merca, por mustra un economia den crecimento y un desempleo descendiente!
Cualke analisis, aunke superficial, por demostra cu tur lo anterior ta un sorto di revindicacion di un periodo hopi dificil cu a culmina den un welga di hamber y otro accionnan, pa Aruba por a mantene su derecho di escoge pa su mes e rumbo economico cu ta cumbinie. Awe por mira con razon ta di banda di Mike Eman y su ekipo, y e decision di opta pa inversion y no austeridad a duna su resultado di tal forma cu e paisnan cu a aplica e diferente modelonan cu tabata existi, poco di nan a avanza den nan lucha pa solidifica nan economianan. Na Aruba, Mike por bisa cu tur orguyo cu el a para pa e modelo di inversion cu a duna resultadonan positivo, y el a hacie cu alma y curpa…y mira cuanto razon e ta haya awe na e diferente paisnan cu el a bishita, especialmente di Merca, y di su amigonan cu ta pertenece na e famia Kennedy, kendenan a afirma nan admiracion pa su labor y nan intencion di para firme banda di Aruba, ofreciendo Mike cualke yudanza cu lo por bira necesario den futuro.
.


text:
May 30, 2014 / Front Page
Lokal
Segun Alex Rosaria, ku kambio di lei LAR...
Entrante yüni koriente tambe ta subi miéntras awa ta baha
Awe
Aruba
Cu expansion y renobacion di Dr. Horacio Oduber Hospital IMSAN LO BACK-UP CU SERVICIONAN CU NAN POR DUNA Di acuerdo cu Joel Rajnherc
A inicia proyecto grandi di construccion y renobacion
Den e Bembe
Debut ta dia 7 di yüni …
Pabien, boso ta ehèmpel pa hubentut di Kòrsou… GIGI I RAY TA GRADUA Dreams ta kontentu ku e logro di dos di su kantantenan …
© 2013-15 Extra - Notisia di Korsou


text:
Homber likida cu tiro den cabez dilanti di Golden Gate
ORANJESTAD (AAN): Aruba a keda sacudi cu otro caso serio mas diadomingo mainta. Un crimen hopi serio caminda e homber Guiseppe Arend Phelipa naci na Curacao a ser mata cu un tiro den cabez.
E caso a pasa den careda di 10’or y e prome información cu a drenta ta cu un hende a worde tira y ta hopi grave.
Berdad na yegada di polis y ambulance a cuminsa trata dune asistencia medico pero for di e momentonan ey por a mira cu e tiro tabata mortal den cabez.
Polis a pidi nan coleganan presenta pa cuminsa yuda sera e area. Recherche a presenta tambe na e lugar y e investigación a ranca sali. Tur cos ta mustra cu nan tabata den Golden Gate for di marduga después di concierto.
Golden Gate ta hopi keho tin riba dje pasobra e lugar aki no tin ora di sera. Polis mes no sa con pa sera e lugar aki. Di madruga te cu merdia tin biaha e ta keda habri. Te hasta ta ser menciona cu tin basta droga ta circula entre esnan cu ta bishita e lugar aki cu tin un permiso di hotel.
Polis a bay bati na porta pero dimes nan no por a haci net net nada pasobra a lock e porta di tur banda. E ruman muher di e victima a yega na e lugar y polis a bay cune warda pa e duna declaracion.
E tabata cu su ruman den Golden Gate y a bay lage eyden tambe. Kico a pasa después no ta conoci.
Eppy Phelipa a cruza caya saliendo for di Golden Gate. El a start su auto V-1999 y algo a sosode cu el a baha back di e auto. A haye benta banda di e porta di e auto. E tiro a causa hopi daño na cabez di Eppy Phelipa. El a perde hopi sanger.
DETENCION
Mientras cu e investigacion tabata andando e recherchenan tabata acumulando informacion. Na dado momento a drenta información na central di polis cu riba e caminda di Oranjestad pa San Nicolas tin un pickup color di oro A-43138 coriendo zig zag riba caminda.
Ora cu e recherchenan investigando e tiramento a tende esaki mesora nan a cay aden y pidi patruya pa detene pasobra e por tin algo di haber cu e caso di tiramento. Aunke ainda no kier tilde di a los tiro tog recherche kier haya mas evidencia pa nan mes prueba e rol di e cuidador aki den e asesinato.
Despues cu polis a blokia varios parti di e careteranan principal a bin topa cu e pickup A-43138 den Dakota. Un patruya di recherche a sigui su tras y pidi refuerzo. Net panort di corte na Wayaca a bin detene.
Ta trata aki di Eddy Wakata Ras cuidador di preso na KIA. Den su poder a haya bate di baseball y cocaina pa propio uso. E auto a keda confisca y hiba warda unda a listre pa busca mas evidencia.
Recherche ta pidi cualkier persona cu por sa algo of a mira algo pa yama recherche na Oranjestad.
E victima Eppy Phelipa mester a sali pa Hulanda e mesun diadomingo atardi. Paz na su restonan y hopi forza na e famia. El a laga varios yiu atras tanto na Aruba, Curacao y Hulanda.


text:
Awor tin mas motibo pa cuestiona hentere asunto di Hospital
Parlamentario Booshi Wever ta haya nan reaccion fofo…
ORANJESTAD (AAN): Segun Parlamentario drs. Booshi Wever, den su reaccion e compania BAP, Bermello, Ayamil & Partners, cu tabata involvi den e proyecto corupto y mafioso di racetrack, tambe a “beat around the bush” di henter e issue principal di e discusion esta: DESTAHO PUBLICO!
“Ningun momento mi a cuestiona e trabaonan di BAP, sino mi a cuestiona e modus operandi di tanto gobierno, SOGA y BAP; mi a cuestiona e procedura. Pues no trata di desvia e atencion riba e issue central (esta destaho publico); sinembargo, ningun di su ponencianan a, of lo ponemi cambia di opinion riba e compania aki, y mi ta para 100% tras di loke mi a bisa anteriormente, y tempo lo bay duna mi razon.”
“Di con mi ta bisa asina? Di con no ta bisa algo riba e relacion estrecho cu BAP tin cu Calmaquip, cu Birk Hillman, cu Rauol Gutierez of cu Ralph Sanchez? No ta companianan y personanan cu tabata meti den proyectonan corupto pafo di Aruba? No ta e compania y persona tabata involvi cu e proyecto di aeropuerto di Aruba cu a costa nos pueblo miyones di Florin extra?”
“No ta mesun Ralf Sanchez y Calmaquip cu a strica cu miyones di Florin di e pueblo Arubano, den un proyecto corupto di Racetrack? Si ta un consultant so BAP tabata di e proyecto corupto di Racetrack, di con riba internet ta poni na
Aruba Motorsport Complex: “The project was carried out by BAP, the same group who worked at Homestead Motorsport Complex”. Segun mi “carried out” nifica mas cu ta un simpel consultant!
Ta di con cada vez e nomber di BAP ta “pop up” ora pone e nombernan aki?? Pa casualidad?
Un di e companianan cu ta hopi amigo di BAP, cu pa casualidad tambe a mustra interes pa e proyecto di expansion y renobacion di HOH, tambe tabata involvi den un caso di corupcion na Merca.
Esakinan tambe ta algo infunda y falso?? Of aki nos por papia di un modus operandi mafioso? Ta p’esey mi a pone for di comienzo cu Al Capone, e mafioso mas grandi di historia, a camufla su practicanan mafioso asina bon, cu Husticia Mericano no por a sentenciele pa e actonan mafioso, sino pa fraude cu impuesto. E tipo di practicanan aki ta worde catalogisa como: ” A closed circle”!
Pues aunque bo nomber no ta aparece, esey no necesariamente ta nifica cu bo no ta involvi!
Den e declaracion di e abogado di BAP, cu by the way tambe tabata cobra un balente montante di placa den e epoca cu AVP/OLA tabata na mando na aeropuerto, a bisa di con mi no a acerca BAP, pa haya informacion riba e compania. Mi no mester acerca e compania pa e informacionnan, ya cu e promenan yama pa dunami contesta riba mi preguntanan, ta e Minister concerni y SOGA, y ainda mi ta wardando riba contesta. Ambos, esta e Minister concerni y SOGA, ta nenga di dunami contestanan riba mi preguntanan, y esaki siendo cu mi a haci preguntanan varios luna pasa caba. Mi preguntanan ta mas bien riba e hecho cu NO tabata tin destaho publico, y e motibonan pakico a scohe pa tene un destaho bow man. Y ora tanto Minister como SOGA/AIB, nenga di dunami contesta, pues ta scohe pa NO ta transparente, mi mester bay tras di informacion cu mi ta haya for di tercera persona. Y tanten cu mi no haya e informacionnan cu mi ta desea PRETO RIBA BLANCO, mi no tin ningun motibo di kere loke e abogado di BAP ta trece padilanti den defensa pa su cliente. Y como cu esaki ta puro bla bla na defensa di su cliente, cu no necesariamente mester ta berdad, mi no tin ningun motibo pa hala ni un palabra atras di loke mi a trece caba den publicidad.
Kizas BAP lo por contesta e preguntanan aki pa mi:
* Di con no a bay un destaho publico manera Curaçao ta haciendo?
* Cua ta e companianan cu a ser acerca pa duna un Expresion of Interest
(EOI)?
* Di con no a haciele uno habri? Di con a keda den un “Closed Circle”?
* Di con e prijs di Curaçao cu ta 104miyon dolar pa un hospital nobis nobis di
330 cama, y esun di Aruba ta costa mas, pa menos cama, y NO pa un hospital
nobis nobis?
* Di con e prijs pa meter cuadra ta mas o menos 2 biaha mas caro cu esun di
Curaçao?
* Di con no a sinta na mesa cu companianan cu a acerca SOGA y Infra-Team pa
participa na un DESTAHO PUBLICO, bisandonan cu nan ta laat? Te hasta un
candidato cu SI a participa den e destaho publico na Curaçao, y pa colmo e
ta den e ultimo tresnan.
* Di con ningun di e companianan cu a ser invita pa e destaho bow man, no a
participa na e destaho publico na Curaçao?
* Finalmente: Unda BAP a keda durante 8 aña largo?
Mi tin hopi mas pregunta cu mas despues mi lo bay haci. Y e preguntanan aki tambe por ser contesta pa e INFRA-TEAM, cu ta esunnan cu den nomber di gobierno ta Wheel and Deal y kier bin purba di convencemi cu tur cos ta ok.
Un mensahe cla y raspa pa tanto BAP, Minister Visser, SOGA/AIB y Infra-Team: mi lo no sosega tanten cu mi no saca tur puito for di e macuto aki. Den e dianan aki cartanan lo sali pa instancianan internacional riba e
bagamunderia aki. Mi lo manda un carta pa instancianan Americano hudicial riba e modus operandi di BAP. Pues e carta cu e abogado a manda den nomber di BAP, no a spantami, ni a convencemi.
Hopi lo ta puntra di con ta insisti pa NO tene destaho publico! Ta kico tin pa sconde anto? Ta ki miedo tin? E contesta ta facil! Un destaho publico lo tin como resultado cu e prijs pa e construccion lo ta REAL. Contrario na loke ta sosediendo, e “closed circle” lo manipula cu e prijs pa mantene e prijs exageradamente halto! Pues majan ta nos pueblo lo mester paga pa e prijs artificial aki. Y Infra-Team sa esaki! Soga/AIB sa esaki! Y BAP sa esaki miho cu tur hende! Ta ken ta e master-brain tras di e master-plan aki? Y no lubida cu mas halto e prijs ta, mas BAP lo cobra, corda ta un porcentahe nan ta cobra di e totalidad! Y ta hustamente esaki ta e motibo pa NO bay destaho publico! Ami no por pensa nada otro!
Por favor, no traha smoke-screen pa desvia atencion; tanten cu no tin destaho publico, pa mi e proyecto aki ta CORUPTO, y tur esnan envolvi ta co-responsabel y ta haci nan mes co-culpabel di henter e corupcion miyonario aki.


text:
Cu un tiki awa den biña di parti di APA nos por logra yega na otro!
Diego de Cuba, lider STA:
ORANJESTAD (AAN) – Manera ta conoci, Sindicato Trahadornan di Aruba (STA), ta representando e trahadornan di Aruba Port Authority, den negociacion di un contrato colectivo nobo cu gerencia di APA. DIARIO a entrevista Diego de Cuba, presidente di STA, ken a duna di conoce cu diamars mainta pa 10.30’ or nan a bolbe reuni cu e Mediador, y locual el a trece dilanti, basicamente ta, cu instruccionnan cu por guia un partido acerca na otro, unda ta keda na cada partido bay studia locual el a trece dilanti, pa wak si tin e boluntad, y e ora ey diabierna 3’ or di atardi, sinta na mesa atrobe, hunto cu mediador, pa wak si por yega na otro.
“ Si mi tin cu bisa cu locual señor Mediador a trece dilanti, ta algo di aprecia, mirando e experiencia cu sr. Quijada tin akinan, pasobra e ta mustra bo un caminda cu kizas e partidonan por yega na otro”, de Cuba a relata.
El a splica cu tin dos punto hopi importante cu ATA a vocifera na Gerencia di APA, y na señor mediador tambe, cual ta un aumento general y un toelage pa e empleadonan, cu ta dos punto hopi fuerte den e negociacion y e sindicato ta traha absolutamente nan tras hunto cu e trahadornan.
“ Si ta asina cu nos ta bay solicita un reunion cu e trahadornan di APA, diabierna mainta, pa nos splica nan di e situacion, anto pa nos tende di nan banda kico nan ta opina di locual cu nos por bin cune, como ultimo resolucion pa nos por sali for di e impasse aki, pa nan tambe por tin un contrato colectivo nobo”, Diego de Cuba a señala.
El a agrega cu STA por a compronde tambe cu e contrato cu ASTEK y APA ta bay caba e fin di aña aki, y nan lo tin di sinta na mesa hunto pa negocia e prijsnan nobo.
“ Nos ta spera cu e biaha aki si APA lo por sali beneficia di e contrato ey. Nos no kier kere cu tin un pushamento pa pura lihe pa keda cla cu e CAO aki, pa e ora ey nan por traha un mehor posicion pa negocia cu ASTEK”, de Cuba a señala.
El a agrega cu locual STA ta bringando pa su trahadornan ta algo husto, y cu un tiki awa den biña di parti di APA, lo por logra yega na otro.


text:
Team di aresto a detene D Koolman y J Briesen na San Nicolas
ORANJESTAD(AAN):Dos detencion ta loke a sosode na San Nicolas den Caya Haarlem y tambe Dr Schaepmanstraat. Esaki tin di haber cu e caso di e dos fugitivonan. Pa algun dia autoridad tabata nan tras vigilando nan pasonan. E dosnan aki di un of otro forma tabata tin contacto cu Edmond Lo-A-Njoe y tambe Ulgino Gonzales. E asunto di arma ta loke autoridad tin masha na serio. Mainta nan a drenta e dos casnan y asina haci e detencion. A listra den e cas tambe. No a topa cu mas arma den e caso aki.
Hunto cu e team di aresto a bai tambe e team di polis cu ta encarga cu e buskeda di e dos presonan cu a huy.
Despues di e bishita na e cas e team a bolbe pa tog papia cu e famia. Algun hende eybanda ta bisa cu ta yiunan di bon famia pero cu ta bai den e caminda robez pa motibo di cana cu mal amigo. E fotonan aki ta mustra mas di e caso aki y detencionnan haci.


text:
Si Andin Bikker ta haya a bon pa un persona coy placa for di un compania di pueblo di Aruba, e mes mester responde si un dia e ta carga e responsabilidad ministerial
ORANJESTAD - Minister di Transporte,Otmar Oduber a comenta un poco tambe riba e situacion di Arubus, respondiendo asina aki riba comentarionan di Andin Bikker tocante e situacion di retiro di empleadonan di e compania. Sigui Lesa
Ayera nochi den Aruba Enter tainment Center, pueblo Carnavalesco, cu kimamento di Rey Momo y dialuna anochi cu kimamento di Momito na San Nicolas, a bisa ayo na Carnaval 59. Sigui Lesa


text:
May 13, 2013 / Lokal
MAMA A HIBA YU POLIS KOMO E PARSE SOSPECHOSO ASESINATO CHINES
...Aunke komersio ta kondená asesinato kontra Wiels....
...na St. Maarten...
Despues di sali Parlamentu pa bai SDK
Edward Heerenveen satisfecho ku.... PROME “C-CHEK” DI INSELAIR AKI NA KORSOU MES ..usando algun spesialidat di eksterior...
..pa ku introdukshon Seguro Básiko... A TUMA DESISHON ABASE DI SEN I NO E KUIDO ...segun Coromoto Maria, presidente di CBV...
TERSER EPISODIO DI SERI DI DOKUMENTAL DI NATURALESA ECOSPLASH
© 2013-15 Extra - Notisia di Korsou


text:
Un minister a pasa cambionan di ley laboral asina importante
Pa prome biaha den mas cu 50 aña
ORANJESTAD (AAN): Minister di Labor Otmar Oduber a logra despues di mas cu 50 aña pasa leynan laboral hopi importante pa mehoracion di nos forsa laboral. Ta trata aki di 5 cambio di ley supremamente importante cu a haya aprobacion di Parlamento entre december cu maart y cu den su mayoria lo drenta na vigor entrante 1 di april 2013.
Pa promer biaha den mas di 50 aña cu e Leynan Laboral a haya un cambio fundamental y positivo pa e clase trahador.
Den e cuadronan di e 5 leynan laboral cu a wordo trata y apropa pa Parlamento, Minister Oduber a haya hopi importante pa e trahador por haya mas proteccion y seguridad na trabou.
Cu esaki como meta principal a trece cambio den e Ordenasa Laboral, unda cu ta sali di e punto di bista di flexibilidad pa reglanan encuanto e condicion di trabou pa loke ta trata e orarionan di trabou, oranan di descanso y dianan di fiesta.
Minister Oduber kier trece cu e cambionan den Ordenansa Laboral proteccion pa mas trahador posibel. Contrario na e situacion anterior caminda 60% so di nos forsa laboral ta haya proteccion di e ley aki, awor cu e aprobacion di Parlamento, e porcentahe aki ta subi te na 80. E limite salarial pa e trahador wordo protehi pa e ley di orarionan maximo cu anteriormente tabata Afl. 32.214,- pa aña, cu ta Afl. 2685, – pa luna, a aumenta te na Afl. 3209,20 pa luna.
E proteccion pa e trahador riba su mes ta sumamente importante y den cuadro ey Minister Oduber kier a atende cu e fenomeno di “Uitzendbureau”, reglando e situacion di “uitzendkracht” den ley. Esaki kiermen cu e posicion huridico di e trahador temporal ta wordo protehi bou di e ley di ordenansa laboral. Definicion di “Uitzendkracht” ta un trahador temporal, cu por wordo poni na pia di trabou pa un temporada cortico, na momento un trahador bira malo of den high season. Un di e elemento importante di e ley aki ta cu e “uitzendovereenkomst” entre e uitzendbureau (contratista) y e uitzendkracht (trahador) ta bira legalmenete un contrato di trabou. Esaki ta haci e ora cu e trahador por bai goza di tur e proteccion cu e ley ta trece cu ne.
Tambe cambionan importante a wordo aproba den e cuadro di cambionan di ley den e Codigo Civil di Aruba, cu ta enfoca pa brinda proteccion na e trahador pa loke ta trata su contrato laboral. E cambionan aki ta sali na vanguardia di e trahador, creando asina mas posibilidad pa trabou y pa preveni problemanan di caracter social pa e comunidad di Aruba.
Minister di Labor Otmar Oduber ta sumamente contento cu e resultadonan satisfactorio encuanto e aprobacion di e ultimo dos cambionan den ley laboral. Manera ta conoci e mandatario y su team di expertonan a traha pa casi 2 aña riba e diferente posibilidadnan pa trece cambio den nos leynan laboral. Finalmente diamars a logra cu tur cinco leynan laboral cu ta sali na beneficio di e clase trahador a wordo aproba pa por drenta na vigor desde 1 di april di e aña aki.
Un cambio sumamente positivo pa e trahador ta e reglamentacion di e Ley di Salario Minimo. E cambio di e Ley di Salario Minimo ta encera cu desde awor no por conta entradanan cu ta deriva di e tips ni tampoco “loon in natura” pa
calculacion di e salario minimo. Tur tipo di componenentenan aki mester bin adicional riba e salario minimo.
Igualmente e mandatario a introduci un ley completamente nobo. Idea tras di e Ley di Aplicacion administrativo di leynan laboral ta pa duna mas responsabilidad y autoridad na inspeccion laboral. Minister di Labor Otmar Oduber a dicidi pa bin cune pa ta mas efectivo den e forma di controla y forza doñonan di trabou pa cumpli cu leynan laboral.
Cu e aprobacion y introduccion die tur 5 cambionan den ley laboral riba 1 di april a logra un proteccion enorme pa e clase trahador pa tin e seguridad den trabou. E avance aki ta crea flexibilidad tambe pa e dunador di trabou pa por crea eficiencia y productividad na pia di trabou.
Manera palabra Minister Otmar Oduber a splica cu na final di juni e reunionnan tripartidario lo continua cu e segunda ronda pa loke ta trata e flexibilisacion di leynan laboral y otro temanan cu a bin dilanti manera e calculacion di salario minimo.
Minister di Labor Otmar Oduber ta felicita Aruba henter riba un logro cu tanto tabata spera pe.


text:
Cumpleaños Diaranzon 31 October 2012
Brownie Cake, my one and only,
my first and love Randolph! Lots
of love from his amor di semper.
Enjoy your day Randy, I love you
and I didn’t forget you. True love
never dies.
Hiep hiep h
Hiep Hiep Hoera, Awe Halloween, nos Mami di kas a haci aña Fayola Schwengle.
Hopi Pabien y makuto di sunchies di su dos yiu nan ku ta stime un mundo
Stacey y Xoen y sunchi grandi di su kasa Edel y tambe di Raynold.
Sin falta hopi bendishion di Mama Helen, ruman nan Shahaira y Randolf y Tamara y Gerald. Y tambe di tur e sobrina y sobrino nan ku ta stime un mundo.
Pasa dushi dia awe.
Dialuna dia 29 a cumpli un anja mas di bida MAMA MENA. Deseando mama hopie anja mas di bon salud,amor,pas y alegria.. Y cu Dios bedisiona mama cu hopie anja mas pa disfruta di tur cos y nos di mama. Cu hopie amor e deseonan aki ta bin di mama su yunan y tambe esunan sin dolor, tur e nieto y nietanan (mucho hopie pa mensiona) y henter famia.. Sinlubida un sunchi caluroso di tata (Nildo). For di hulanda nos ta celebrando keto bay !! bay the way BETER LAAT DAN NOOIT !! we love you !!
Awe nos ta canta Happy Birthday pa e bruha original cu ta Mariela “Yeya” Alberts.
E ta haya felicitacion di su yiunan Gilaine y Gilmer Koolman.
Di su mama, rumannan, cuña y swanan, sobrino y sobrinanan sin laga afor di su one and only love Edward Croes.
Tur deseando Yeya un dushi dia riba su Halloween Birthday.
Awe ta di fiesta e bruha di savaneta
susanna cruz,e ta hanja felicitacion
di parti su casa daniel martijn.un
macuto di pabien di parti su 3 juinan
elgin,patrick I melissa.sin laga afo di
parti su 3 nietonan sigmar,ian I
ion,pabien susanna di henter famia cruz,enjoy e dia di awe
Awe ta di fiesta e bruha di savaneta.
Susana cruz. E ta hanja felicitacion.
Di parti. Su casa daniel martijn,un
macuto di pabien di parti su 3juinan
elgin,patrick,melissa sin laga afo di
parti su 3 nietonan sigmar,ian I
ion,pabien susana di henter famia cruz


text:
August 9, 2012 / Lokal
...20 studiante rumbo pa Merka...
...segun presidente Staten, Ivar Asjes... MOSHON KONTRA GOBIERNU TA UN NOVUM DEN REINO ...gobièrnu ta disidí finalmente kiko hasi ku e moshon...
Ya pa 8 luna “Boogjes” no ta kai bou di Hotèl Plaza:
Segun hues mr. Paulides na Jamil Doran.... TA HOPI BAHO SI BO BAI ATRAKA HENDE TE DEN NAN KAMBER ...A dun’é un chèns pa e bai rehabilitá di adikshon na droga...
Sondeo fantasma ta pronostiká ku FOL no ta saka asiento ENKUESTA POLITIKO TA DESEO DI GRUPO FRUSTRA Godett: “Tur loke nan pronostiká ta sali nèt kontrali”
...Awe ta kuminsá firma..
Vershon sin preámbulo a krea bruashon di staatsregeling KONFUSHON KU 2 AREGLO DI ESTADO DEN FORTI No por konfirmá ku premier Schotte mes ta na haltura
...awe 9 ougùstùs...
...Fundashon Mayor di Kriansa su kontribushon...
© 2013-15 Extra - Notisia di Korsou


text:
Bo tin Bida Eterna?
Pregunta: Bo tin Bida Eterna?
Kontesta: Beibel ta duna nos un bista basta kla kon pa yega na bida eterna. Promé ku tur kos, nos tinku rekonosé ku nos a peka kontra Dios: “Tur hende a peka i ta karesé di Dios su gloria” (Romanonan 3:23). Nos tur a yega di hasi kosnan ku ta desagradabel pa Dios, kual ta nifiká ku nos ta meresé kastigu. Dor ku tur nos pikánan ta kontra un Dios eterno, un kastigu eterno so ta sufisiente. “Pasobra e pago di piká ta morto, pero e regalo ku Dios ta duna ta bida eterna, ku nos por haña den nos Señor Kristu-Hesus” (Romanonan 6:23).
Pero, Hesu-Kristu, E Yu di Dios eterno sin niun piká (1 Pedro 2:22), a bira hende (Huan 1:1,14) i a muri pa paga nos kastigu. “Dios sí ta demostrá su amor pa nos dor ku Kristu a muri pa nos miéntras nos tabata pekador ahinda” (Romanonan 5:8). Hesu-Kristu a muri na krus (Huan 19:31-42), tumando e kastigu ku nos ta meresé (2 Korintionan 5:21). 3 dia despues El a lanta for di morto (1 Korintionan 15:1-4), kual ta prueba di Su viktoria riba piká i morto. “Den su gran mizerikórdia El a duna nos un bida nobo dor di lanta Hesu-Kristu for di morto. Esei a yena nos ku un speransa bibu” (1 Pedro 1:3).
Pa medio di fe, nos tinku kambia nos manera di pensa tokante Kristu – ken E ta, kiko El a hasi, i dikon – pa salbashon (Echonan 3:19). Sí nos pone nos fe den djE, konfiá ku Su morto riba krus ta e pago pa nos pikánan, nos lo wordu pordona i risibí e promesa di bida eterna den shelu. “Pasobra Dios a stima mundu asina tantu ku El a duna su úniko Yu, pa tur esnan ku pone konfiansa den djE no bai pèrdí, ma haña bida eterna’’ (Huan 3:16). “Pasobra si ku bo boka bo proklamá ku Kristu ta Señor i den bo kurason bo kere ku Dios a lant’É for di morto, lo bo ta salbá! (Romanonan 10:9). Solamente fe den e trabou di Kristu riba krus ta e berdadero kaminda pa bida eterna! “Pasobra boso ta salbá dor di grasia di Dios, pa medio di fe den Kristu! Anto boso no ta haña salbashon a base di boso mes esfuerso, ma e ta un regalo di Dios. No por hasi nada pa gan’é, ya niun hende no por broma” (Efesionan 2:8-9).
Sí bo ke aseptá Hesu-Kristu komo bo Salbador, ataki un ehèmpel di un orashon. Pero korda, ku djis bisando e orashon aki òf kualke otro orashon lo no salbabu. Solamente konfiándo den Kristu lo salbabu di piká. E orashon aki ta simplemente un manera pa ekpresá na Dios bo fe den djE i yam’É danki paso El a perkurá pa bo salbashon. “Señor, mi sa ku mi a peka kontra Bo i ku mi ta meresé kastigu. Pero Kristu-Hesus a tuma e kastigu ku ami ta meresé pa asina pa medio di fe den djE mi por wordu pordona. Mi ta pone mi konfiansa den Bo pa salbashon. Danki pa Bo maravioso grasia i pordon – e regalo di bida eterna! Amèn!”
Bo a tuma e desishon di aseptá Kristu dor di algu ku bo a lesa akiriba? Si ta asina, porfabor klék riba e boton akibounan “Mi a aseptá Kristu awe”.
Bai bèk na home page di Papiamentu
Bo tin Bida Eterna?


text:
October 21, 2014 / Lokal
UTS ta splika di veredikto di korte:
Minister Earl Balborda a anunsiá den parlamento
Ebola potensialmente fatal:
...Ta Jardim òf ta Balborda ta responsabel pa C-Post?....
...despues di tres biaha nada por skap’é... FUTBOLISTA MESTER BAI PRISON PA 15 LUNA PA TRANSPORTE DROGA ...e ta forma parti selekshon futbòl di Kòrsou...
...Otro kaso di Hit & Run...
Malkontentu di bishitantenan:
Otro promoshon “pikante” di Whattadeal:
HOMBER DETENE PA INSULTO KONTRA POLIS
© 2013-15 Extra - Notisia di Korsou